A white background with red letters

Description automatically generated

**ЗА ГРАЂАНЕ И**

**ПРИВРЕДУ**

**ии**

ЗА ПРИВРЕДУ

МОДЕЛ АДМИНИСТРАТИВНОГ ПОСТУПКА

Порески прекршаји – захтев за покретање прекршајног поступка

Област: Локална пореска администрација – изворна надлежност

# Ко покреће поступак и начин покретања поступка

Локална пореска администрација, по службеној дужности подноси захтев за покретање прекршајног поступка за учињени порески прекршај. Захтев се подноси надлежном прекршајном суду у писменом облику - непосредно у писарници органа или путем поште, или у електронском облику (преко портала еУправа или налога електронске поште), у складу са Упутством о канцеларијском пословању органа државне управе („Сл. гласник РС“ бр. 20/22).

# Правни основ

Законом о финансирању локалне самоуправе („Службени гласник РС“, број 62/06, 47/11, 93/12, 99/13 - усклађени дин. изн., 125/14 - усклађени дин. изн., 95/15 - усклађени дин. изн., 83/16 - усклађени дин. изн., 91/16-усклађени дин. изн., 104/16 -др. закон, 96/17- усклађени дин. изн., 89/18- усклађени дин. изн., 95/18-др. закон, 86/19 усклађени дин. изн., 126/20 - усклађени дин. изн., 99/21 - усклађени дин. изн., 111/21 - др. закон, 124/22 – усклађени дин. изн. и 97/23 – усклађени дин. изн.) чланом 6. став 1. тачка 1. прописано је да јединици локалне самоуправе припадају изворни приходи остварени на њеној територији, а чланом 60. истог закона је прописано да јединица локалне самоуправе у целости утврђује, наплаћује и контролише своје изворне јавне приходе.

Законом о пореском поступку и пореској администрацији („Службени гласник РС“, број 80/02, 84/02 - испр., 23/03-испр., 70/03, 55/04, 61/05, 85/05 - др. закон, 62/06 др. закон, 63/06 испр. др. закона, 61/07, 20/09, 72/09 - др. закон, 53/10, 101/11, 2/12 испр., 93/12, 47/13, 108/13, 68/14, 105/14, 91/15-аутентично тумачење, 112/15, 15/16, 108/16, 30/18, 86/19, 144/20, 96/21 и 138/22, у даљем тексту: ЗПППА), у члану 2а прописано је да приликом утврђивања, наплате и контроле јавних прихода и споредних пореских давања, издавања прекршајног налога, као и код подношења захтева за покретање прекршајног поступка за пореске прекршаје надлежном прекршајном суду, надлежни орган јединице локалне самоуправе има права и обавезе које по овом закону има Пореска управа, изузев идентификације и регистрације пореских обвезника, процене пореске основице методом парификације и методом унакрсне процене, откривања пореских кривичних дела и осталих права и обавеза Пореске управе садржаних у одредбама члана 160. тачка 9), и 12), члана 161, 164. и 167-171. овог закона.

Члановима 176б—182б ЗПППА уређени су порески прекршаји.

Према члану 176б ЗПППА порески прекршаји су прекршаји одредаба садржаних у пореским законима прописани овим законом (у даљем тексту: општи порески прекршаји правних лица и предузетника), прекршаји прописани у пореским законима, као и прекршаји одредаба садржаних искључиво у овом закону (у даљем тексту: посебни порески прекршаји).

Порески прекршаји у ЗПППА груписани су на следећи начин:

1. Општи порески прекршаји правних лица и предузетника, уређени су члановима 177.-178б ЗПППА и односе се на:

* неподношење и неблаговремено подношење пореске пријаве, необрачунавање, неплаћање и неблаговремено плаћање пореза (чл. 177. ЗПППА);
* пријављивање мањих износа пореза и давање нетачних података у пореској пријави (чл. 178. ЗПППА);
* поступање супротно правилима пословања прописаних пореским законом (чл. 178б. ЗПППА);

1. Посебни порески прекршаји уређени су чланом 179. ЗПППА
2. Порески прекршаји пореских обвезника-физичких лица уређени су чланом 180. ЗПППА;
3. Порески прекршаји за неподношење информативне пореске пријаве уређени су члановима 180а и 180б ЗПППА;
4. Порески прекршаји пореских посредника и других пореских дужника уређени су чланом 181. ЗПППА;
5. Прекршаји одговорних лица у Пореској управи уређени су чланом 182. ЗПППА.

Чланом 100. Закона о прекршајима („Службени гласник РС“ број 65/13, 13/16, 98/16 - Одлука УС, 91/19, 91/19 - др. закон, 112/22 - Одлука УС) прописана је искључива надлежност органа за вођење прекршајног поступка, тако што исти у првом степену воде прекршајни судови.

Прекршајни поступак покреће се решењем суда, сагласно одредбама члана 167. Закона о прекршајима.

Чланом 179. Закона о прекршајима прописано је да захтев за покретање прекршајног поступка подноси овлашћени орган или оштећени. Овлашћени органи који могу поднети захтев за покретање прекршајног поступка су органи управе, овлашћени инспектори, јавни тужилац и други органи и организације, које врше јавна овлашћења у чију надлежност спада непосредно извршење или надзор над извршењем прописа у којима су прекршаји предвиђени.

Чланом 181. Закона о прекршајима прописана је садржина захтева за покретање прекршајног поступка. Захтев за покретање прекршајног поступка се подноси у писаној форми и садржи:

1) назив и седиште подносиоца захтева односно лично име и адресу лица које подноси захтев;

2) назив суда коме се подноси захтев;

3) основне податке о физичком лицу, предузетнику и одговорном лицу против кога се захтев подноси: лично име, јединствени матични број грађана, занимање, место и адресу становања, место и адресу запослења и држављанство односно назив и седиште правног лица, као и пореско идентификациони број (ПИб број) и матични број, а за и назив и седиште радње, а за одговорно лице у правном лицу и функцију коју обавља у том правном лицу;

4) чињенични опис радње из које произилази правно обележје прекршаја, време и место извршења прекршаја и друге околности потребне да се прекршај што тачније одреди;

5) пропис о прекршају који треба применити;

6) предлог о доказима које треба извести, уз означење личних имана и адреса сведока, списе које треба прочитати и предмете који служе као доказ;

7) податке о томе да ли је покренут кривични поступак или поступак за привредни преступ за дело које обухвата обележја прекршаја који је предмет захтева;

8) потпис службеног лица, односно оштећеног као подносиоца захтева и печат овлашћеног органа који подноси захтев.

Ако су доступни у захтеву ће се навести и подаци о лицу против кога се захтев подноси као што су: место и датум рођења, број телефона, e-mail адресу, број телефона на радном месту, бројеви пословних рачуна правног лица и предузетника.

Према члану 182. Закона о прекршајима, захтев за покретање прекршајног поступка подноси се у онолико примерака колико има окривљених и један примерак за суд. Ако захтев не садржи све податке из члана 181. овог закона, суд ће затражити од подносиоца захтева да га у одређеном року допуни. Рок за допуњавање захтева не може бити дужи од 15 дана. У случају да подносилац захтева не отклони недостатке у одређеном року, сматраће се да је одустао од захтева и захтев ће се решењем суда одбацити.

Када надлежни суд прими захтев за покретање прекршајног поступка, испитује да ли су испуњени услови за покретање прекршајног поступка (према члану 183. Закона о прекршајима) и одлучује о даљем току поступка.

Чланом 184. Закона о прекршајима прописан је поступак за одбацивање захтева за покретање прекршајног поступка.

Чланом 246. Закона о прекршајима прописано је да се прекршајни поступак завршава доношењем осуђујуће или ослобађајуће пресуде или решења којим се поступак обуставља. Пресуда, односно решење заснива се на изведеним доказима и чињеницама које су утврђене у поступку.

# Одлучивање у поступку и подаци о којима се води службена евиденција

За учињене пореске прекршаје запослени у локалној пореској администрацији пре свега недвосмислено утврђује да је учињен порески прекршај за који није наступила застарелост покретања и вођења прекршајног поступка, сагласно одредбама 114б ЗПППА, односно утврђује да су се стекли услови за подношење захтева за покретање прекршајног поступка надлежном прекршајном суду.

Према члану 114б ЗПППА, прекршајни поступак за који у складу са законом локална преска администрација подноси захтев за покретање прекршајног поступка, не може покренути ни водити ако протекне пет година од дана када је прекршај учињен. На питања застарелости покретања и вођења првостепеног прекршајног поступка, прекид застарелости, застарелост извршења казне и друга питања која нису уређена овим законом примењују се одредбе закона којим се уређују прекршаји.

Чланом 84. Закона о прекршајима уређена је застарелост покретања и вођења прекршајног поступка и прописано да застаревање покретања и вођења прекршајног поступка не тече за време за које се покретање и вођење поступка не може предузети по закону, да се застаревање прекида сваком процесном радњом надлежног суда која се предузима ради вођења прекршајног поступка и да после сваког прекида застаревање почиње поново да тече.

Застарелост извршења казне и заштитне мере прописане су чланом 85. Закона о прекршајима.

Чланом 182б. ЗПППА прописано је да се против лица које учини радњу односно пропуст, у вези са порезом чије утврђивање обавља сам порески обвезник или који се утврђује решењем, неће се подносити захтев за покретање прекршајног поступка уколико то лице, пре предузимања било које радње пореског органа у вези учињене радње или пропуста, односно пре отпочињања пореске контроле или подношења захтева за покретање прекршајног поступка, самоиницијативно пријави учињену радњу, односно пропуст и истовремено плати дуговани износ пореза увећан за обрачунату камату (за порезе чије утврђивање обавља сам порески обвезник), односно ако утврђени порез плати у прописаном року (за порезе који се утврђују решењем).

Увидом у базу података у Јединственом информационом систему локалних пореских администрација, расположиву документацију из службене евиденције локалне пореске администрације и друге расположиве доказе, формирају се списи предмета на основу којих се утврђује да је учињен порески прекршај и који представљају основ за достављање захтева за покретање прекршајног поступка надлежном прекршајном суду.

Утврђивање чињеница, извођење оцена доказа врше се на основу члана 43. до 45. Закона о пореском поступку и пореској администрацији.

Чланом 159б ЗПППА прописано је да државни органи и организације, органи и организације територијалне аутономије и локалне самоуправе, јавна предузећа и правна и физичка лица којима су поверена јавна овлашћења дужна су да на захтев органа јединице локалне самоуправе, у року од 30 дана од дана пријема захтева, доставе податке којима располажу вршећи послове из своје надлежности, а који су од значаја за утврђивање, контролу и наплату изворних прихода јединице локалне самоуправе на које се примењује овај закон. Јединице локалне самоуправе не плаћају накнаду трошкова, односно таксу, за податке које прибавља од наведених органа и организација, за потребе утврђивања њених изворних прихода на које се примењује овај закон.

Такође, правни основ је садржан и у чл. 9. и 103. Закона о општем управном поступку („Службени гласник РС“ број 18/16, 95/18 – аутентично тумачење и 2/23 - одлука УС), којима је прописано да ако службену евиденцију води други орган, орган који води поступак дужан је да хитно затражи податке, а замољени орган да бесплатно уступи податке у року од 15 дана, ако није друкчије прописано.

Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку („Сл. гласник РС“, бр. 57/19) уређен је начин на који, између осталих и органи јединица локалне самоуправе врше увид и прибављају податке о чињеницама о којима се води службена евиденција из регистара и евиденција у електронском облику, а који су неопходни у управном поступку. Инструкција за поступање органа о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку објављена je на сајту Министарства државнe управе и локалне самоуправе.

**Акт којим се одлучује**

Локална пореска админстрација не одлучује у прекршајном поступку већ само подноси захтев за покретање прекршајног поступка надлежном прекршајном суду за учињени порески прекршај.

Упутство о правном средству: Против решења о одбацивању захтева за покретање прекршајног поступка, подносилац захтева за покретање поступка има право жалбе у року од осам дана, од дана достављања решења (члан 184. Закона о прекршајима)

Против пресуде и решења прекршајног суда може се изјавити жалба другостепеном прекршајном суду. Жалба се предаје суду који је донео првостепену одлуку и подноси се у року од осам дана од дана достављања пресуде или решења. (члан 258. Закона о прекршајима).

**Законски рок: није прописан**

**Препоручени рок: одмах по сазнању о учињеном прекршају, а пре истека рока застарелости**

ФАЗЕ У ПОСТУПКУ

Назив поступка: Порески прекршаји - захтев за покретање прекршајног поступка

Шифра поступка:

од пореског обвезника се не захтевају подаци

**Информације које се траже од странке у захтеву**

|  |  |
| --- | --- |
| **РАТ/ЛАТ/ЛН/ТН** | не |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Фазе поступка** | **Законски / препоручени рок** | **Надлежност за**  **поступање** | **Документа и подаци** | | | | | **РАТ ЛАТ/ЛН**  **Т/Н** | **Правни основ** |
|  | | **По службеној дужности из докумената** | | |  |
| **Документа/подац и неопходни за**  **одлучивање** | **Доставља странка1** | **Прибавља се по службеној дужности** | **Подаци који се траже по службеној**  **дужности из докумената** | **Ко води службену евиденцију** |
| 1. Утврђивање чињеница које упућују на учињени порески прекршај, увидом у службене евиденције, податке у пореском рачуноводству и друге расположиве доказе, укључујући и прибављање података/чињеница и докумената неопходних за одлучивање из службене евиденције | Одмах по сазнању о учињеном прекршају, а најкасније до рока застарелости,  након увида/ прибављања података или документа неопходних за одлучивање[[1]](#footnote-1) | Службено лице НО. Службено лице НО обраћа се НО2, НО2 издаје и доставља тражене податке у законском року | Подаци из службене евиденције, аналитичке картице пореског обвезника за јавне приходе који се воде у пореском рачуноводству и други докази |  |  |  | ЛПА | не | Материјални пропис којим је уређено плаћање одређених јавних прихода  Члан 43 – 45, 114б, 159б. и 163. Закона о пореском поступку и пореској администрацији („Сл. гласник РС“, бр. 80/02...138/22));  Чл. 9, 102 и 103. Закона о општем управном поступку („Сл. гласник РС“ број 18/16, 95/18-аут. тумачење и 2/23-одлука УС)  Правилник о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку („Сл. гласник РС“, бр. 57/19) |
| 2. Израда, потписивање и достављање захтева за покретање прекршајног поступка надлежном прекршајном суду | У року од 3 дана од дана пријема свих доказа и сагледавања свих чињеница | Службено лице НО и овлашћено лице НО |  |  |  |  | ЛПА | не | Чл.177.-182б. Закона о пореском поступку и пореској администрацији („Сл. гласник РС“, бр. 80/02...138/22)  Чл.179. и 181. („Сл. гласник РС“, бр. 65/13 … 112/22 - Одлука УС) |
| 3. Пријем решења / пресуде прекршајног суда |  | Службено лице НО |  |  |  |  |  |  | Уредба о канцеларијском пословању органа државне управе („Сл. гласник РС“ бр. 21/20, 32/21 и 14/2)  Упутство о канцеларијском пословању органа државне управе („Сл. гласник РС“ број 20/22) |
| 4. Изјављивање жалбе на решење / пресуду - уколико има основа | Осам дана од дана достављања решења / пресуде | Службено лице НО и овлашћено лице НО |  |  |  |  | ЛПА | не | Чл. 184. и 258. Закона о прекршајима („Сл. гласник РС“, бр. 65/13 … 112/22 - Одлука УС) |

**Скраћенице и значења:**

Надлежни орган – НО

Други надлежни орган – НО2

Дан - радни дан

Законски рок - рок који је утврђен одговарајућим законом

Препоручени рок - скраћени рок који је објективно утврђен и у ком року је препоручено да НО поступа РАТ - републичка административна такса

ЛАТ/ЛН - локална административна такса/локална накнада (у складу са локалном одлуком о таксама и накнадама) Т/Н - Трошкови прибављања докумената по службеној дужности

**ПОРЕСКИ ПРЕКРШАЈИ - ЗАХТЕВ ЗА ПОКРЕТАЊЕ ПРЕКРШАЈНОГ ПОСТУПКА**

**Прибављање података и докумената од другог органа по службеној дужности**

15 дана *(законски рок за размену података по ЗУП)*

1 дан 8 дана (*препоручени рок за допуну документације од стране подносиоца захтева)*

**Утврђивање чињеница које упућују на учињени порески прекршај, увидом у службене евиденције, податке у пореском рачуноводству и друге расположиве доказе**

**Израда, потписивање и достављање захтева за покретање прекршајног поступка надлежном прекршајном суду**

**Пријем решења / пресуде прекршајног суда**

**Пријем решења / пресуде прекршајног суда**

8 дана

3 дана

ЛЕГЕНДА:

рок за спровођење административног поступка, од утврђивањa чињеница које упућују на учињени порески прекршај

радње за допуну поступка

1. Број додатних дана неопходних за прибављање података или документа од другог надлежног органа утврђује свака ЈЛС посебно у складу са проценом просечног времена потребног за прибављање докумената/података, с тим што максимални број додатних дана може бити 15 дана (ЗУП члан 103)

   [↑](#footnote-ref-1)