

**ЗА ГРАЂАНЕ И**

**ПРИВРЕДУ**

**ии**

ЗА ПРИВРЕДУ

МОДЕЛ АДМИНИСТРАТИВНОГ ПОСТУПКА

Порески прекршаји – издавање прекршајног налога

Област: Локална пореска администрација – изворна надлежност

# Ко покреће поступак и начин покретања поступка

Поступак издавања прекршајног налога за учињени порески прекршај покреће локална пореска администрација, по службеној дужности. Прекршајни налог се доставља учиниоцу прекршаја за који је прописано издавање прекршајног налога.

# Правни основ

Законом о финансирању локалне самоуправе („Службени гласник РС“ број 62/06, 47/11, 93/12, 99/13 - усклађени дин. изн., 125/14 - усклађени дин. изн., 95/15 - усклађени дин. изн., 83/16 - усклађени дин. изн., 91/16-усклађени дин. изн., 104/16 -др. закон, 96/17- усклађени дин. изн., 89/18- усклађени дин. изн., 95/18-др. закон, 86/19 усклађени дин. изн., 126/20 - усклађени дин. изн., 99/21 - усклађени дин. изн., 111/21 - др. закон, 124/22 – усклађени дин. изн. и 97/23 – усклађени дин. изн) чланом 6. став 1. тачка 1. прописано је да јединици локалне самоуправе припадају изворни приходи остварени на њеној територији, а чланом 60. истог закона је прописано да јединица локалне самоуправе у целости утврђује, наплаћује и контролише своје изворне јавне приходе.

Законом о пореском поступку и пореској администрацији („Службени гласник РС“, број 80/02, 84/02 - испр., 23/03-испр., 70/03, 55/04, 61/05, 85/05 - др. закон, 62/06 др. закон, 63/06 испр. др. закона, 61/07, 20/09, 72/09 - др. закон, 53/10, 101/11, 2/12 испр., 93/12, 47/13, 108/13, 68/14, 105/14, 91/15-аутентично тумачење, 112/15, 15/16, 108/16, 30/18, 86/19, 144/20, 96/21 и 138/22, у даљем тексту: ЗПППА) у члану 2а прописано је да приликом утврђивања, наплате и контроле јавних прихода и споредних пореских давања, издавања прекршајног налога, као и код подношења захтева за покретање прекршајног поступка за пореске прекршаје надлежном прекршајном суду, надлежни орган јединице локалне самоуправе има права и обавезе које по овом закону има Пореска управа, изузев идентификације и регистрације пореских обвезника, процене пореске основице методом парификације и методом унакрсне процене, откривања пореских кривичних дела и осталих права и обавеза Пореске управе садржаних у одредбама члана 160. тачка 9), и 12), члана 161, 164. и 167-171. овог закона.

Члановима 176б—182б ЗПППА уређени су порески прекршаји.

Према члану 176б ЗПППА порески прекршаји су прекршаји одредаба садржаних у пореским законима прописани овим законом (у даљем тексту: општи порески прекршаји правних лица и предузетника), прекршаји прописани у пореским законима, као и прекршаји одредаба садржаних искључиво у овом закону (у даљем тексту: посебни порески прекршаји).

Порески прекршаји у ЗПППА груписани су на следећи начин:

1. Општи порески прекршаји правних лица и предузетника, уређени су члановима 177.-178б ЗПППА и односе се на:

* неподношење и неблаговремено подношење пореске пријаве, необрачунавање, неплаћање и неблаговремено плаћање пореза (чл. 177. ЗПППА);
* пријављивање мањих износа пореза и давање нетачних података у пореској пријави (чл. 178. ЗПППА);
* поступање супротно правилима пословања прописаних пореским законом (чл. 178б. ЗПППА);

1. Посебни порески прекршаји уређени су чланом 179. ЗПППА
2. Порески прекршаји пореских обвезника-физичких лица уређени су чланом 180. ЗПППА;
3. Порески прекршаји за неподношење информативне пореске пријаве уређени су члановима 180а и 180б ЗПППА;
4. Порески прекршаји пореских посредника и других пореских дужника уређени су чланом 181. ЗПППА;
5. Прекршаји одговорних лица у Пореској управи уређени су чланом 182. ЗПППА.

Чланом 177, 178, 178а и 180б. ЗПППА прописани су порески прекршаји који су санкционисани новчаном казном у фиксном износу.

Чланом 168. Закона о прекршајима Закона о прекршајима („Службени гласник РС“, број 65/13, 13/16, 98/16 - Одлука УС, 91/19, 91/19 - др. закон, 112/22 - Одлука УС) прописано је да се прекршајни налог издаје када је за прекршај законом или другим прописом од прекршајних санкција предвиђена само новчана казна у фиксном износу. За ове прекршаје не може се поднети захтев за покретање прекршајног поступка. За сваког учиниоца прекршаја издаје се посебан прекршајни налог. Прекршајни налог не може се издати малолетнику. Ако по овом закону нема услова за издавање прекршајног налога у односу на правно или одговорно лице, против оба лица биће поднет захтев за покретање прекршајног поступка.

Чланом 169. Закона о прекршајима прописан је начин издавања прекршајног налога од стране овлашћеног органа, односно овлашћеног лица из чије надлежности је издавање предметног прекршајног налога.

Чланом 170. Закона о прекршајима прописана је садржина прекршајног налога.

Прекршајни налог се издаје у писаној форми, а може се издати и у електронској форми. Ако овим законом није другачије одређено, на израду, форму, копирање, оверу, доставу и чување прекршајног налога издатог у електронској форми примењује се закон који уређује електронски документ.

Чланом 171. Закона о прекршајима прописане су поуке и упозорења у прекршајном налогу.

Правилник о обрасцу прекршајног налога ("Службени гласник РС", број 13/14) одређује образац прeкршајног налога који издаје овлашћени орган, односно овлашћено лице у складу са законом.

Чланом 172. Закона о прекршају прописано је достављање прекршајног налога.

Прекршајни налог се састоји од оригинала и две копије. Оригинал се уручује лицу против кога се издаје прекршајни налог, а копије задржава орган који издаје прекршајни налог. Прекршајни налог се уручује присутном лицу за кога се сматра да је учинило прекршај у моменту откривања прекршаја. Лице против кога је издат прекршајни налог својим потписом на одговарајућем месту у налогу потврђује његов пријем. Овом лицу лицу може се уручити и одштампана копија прекршајног налога издатог у електронској форми. На захтев суда, лица коме се налог издаје или његовог заступника, издавалац налога је дужан да изда оверену копију прекршајног налога.

Ако је лице за кога се сматра да је учинило прекршај одсутно и када околности откривања или природа прекршаја то захтевају, достављање прекршајног налога ће се извршити путем поште или доставне службе овлашћеног органа, у складу са одредбама о достављању из закона који уређује општи управни поступак.

Ако присутно лице против кога се издаје прекршајни налог одбије да прими налог, службено лице ће га упозорити на последице одбијања пријема, унети у налог забелешку о одбијању пријема, дан и час када је пријем одбијен чиме се сматра да је прекршајни налог уручен. Ако лице против кога се издаје прекршајни налог изјави да ће захтевати судско одлучивање о налогу, орган који издаје налог може у договору са надлежним судом, приликом издавања налога одредити датум претреса. Орган је дужан да унесе у налог забелешку о заказаном претресу и одмах, а најкасније првог наредног радног дана, о томе обавести надлежан суд. Сматраће се да је окривљени одустао од захтева за судско одлучивање, у смислу члана 175. овог закона, ако се не појави на претресу, а свој изостанак не оправда.

Члан 173. Закона о прекршајима прописано је прихватање одговорности по прекршајном налогу, на следећи начин:

Лице против кога је издат прекршајни налог прихвата одговорност за прекршај плаћањем половине изречене казне у року од осам дана од дана пријема прекршајног налога, чиме се ослобађа плаћања друге половине изречене казне.

Ако лице против кога је издат прекршајни налог у року од осам дана од дана пријема прекршајног налога не плати изречену казну или не поднесе захтев за судско одлучивање о издатом прекршајном налогу, сматраће се да је прихватило одговорност пропуштањем, а прекршајни налог ће постати коначан и извршан.

Прекршајни налог са констатацијом коначности и забелешком да новчана казна није плаћена овлашћени орган доставља надлежном прекршајном суду да изречену новчану казну унесе у регистар и спроведе поступак извршења у складу са овим законом.

Лице против кога је издат прекршајни налог може прихватити одговорност за прекршај и након истека рока од осам дана од пријема прекршајног налога ако пре поступка извршења добровољно плати целокупан износ изречене новчане казне.

Чланом 174. Закона о прекршајима прописан је поступак по захтеву за одлучивање од стране суда. Лице против кога је издат прекршајни налог уколико не прихвата своју одговорност може надлежном суду у року од осам дана од пријема прекршајног налога, лично или путем поште, да достави потписан прекршајни налог, који под овим условима представља захтев за судско одлучивање о прекршајном налогу.

Чланом 177. Закона о прекршајима прописано је покретање прекршајног поступка на основу издатог прекршајног налога од стране суда доношењем решења о покретању прекршајног поступка.

Чланом 328. Закона о прекршајима прописана је обавеза да се ради уноса података у регистар санкција суду достави подаци о упису у јединствени регистар санкција.

# Одлучивање у поступку и подаци о којима се води службена евиденција

За учињене пореске прекршаје за које се може издати прекршајни налог, запослени у локалној пореској администрацији пре свега мора недвосмислено утврдити да је учињен порески прекршај и да је за тај прекршај прописана новчана казна у фиксном износу, сагласно одредбама ЗПППА, односно да су се стекли услови за издавање прекршајног налога.

Према члану 114б ЗПППА, прекршајни поступак за који у складу са законом локална преска администрација подноси захтев за покретање прекршајног поступка, не може покренути ни водити ако протекне пет година од дана када је прекршај учињен. На питања застарелости покретања и вођења првостепеног прекршајног поступка, прекид застарелости, застарелост извршења казне и друга питања која нису уређена овим законом примењују се одредбе закона којим се уређују прекршаји.

Увидом у базу података у Јединственом информационом систему локалних пореских администрација, расположиву документацију из службене евиденције локалне пореске администрације и друге расположиве доказе, формирају се списи предмета на основу којих се утврђује да је учињен порески прекршај који ће се санкционисати издавањем прекршајног налога.

Утврђивање чињеница, извођење о оцена доказа врше се на основу члана 43. до 45. Закона о пореском поступку и пореској администрацији.

Чланом 159б ЗПППА прописано је да државни органи и организације, органи и организације територијалне аутономије и локалне самоуправе, јавна предузећа и правна и физичка лица којима су поверена јавна овлашћења дужна су да на захтев органа јединице локалне самоуправе, у року од 30 дана од дана пријема захтева, доставе податке којима располажу вршећи послове из своје надлежности, а који су од значаја за утврђивање, контролу и наплату изворних прихода јединице локалне самоуправе на које се примењује овај закон. Јединице локалне самоуправе не плаћају накнаду трошкова, односно таксу, за податке које прибавља од наведених органа и организација, за потребе утврђивања њених изворних прихода на које се примењује овај закон.

Такође, правни основ је садржан и у чл. 9. и 103. Закона о општем управном поступку („Службени гласник РС“ број 18/16, 95/18 – аутентично тумачење и 2/23 - одлука УС), којима је прописано да ако службену евиденцију води други орган, орган који води поступак дужан је да хитно затражи податке, а замољени орган да бесплатно уступи податке у року од 15 дана, ако није друкчије прописано.

Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку („Сл. гласник РС“, бр. 57/19) уређен је начин на који, између осталих и органи јединица локалне самоуправе врше увид и прибављају податке о чињеницама о којима се води службена евиденција из регистара и евиденција у електронском облику, а који су неопходни у управном поступку. Инструкција за поступање органа о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку објављена je на сајту Министарства државнe управе и локалне самоуправе.

За учињене пореске прекршаје за које је према ЗПППА прописана казна за учињени прекршај у фиксном износу ЛПА издаје учиниоцу пореског прекршаја прекршајни налог.

Локална пореска администрација, као издавалац прекршајног налога, у складу са чланом 173. став 3. Закона о прекршајима, обавезна је да одмах по истеку 8 дана од дана достављања прекршајног налога, достави надлежном суду копију издатог прекршајног налога са констатацијом коначности и забелешком да ли је новчана казна плаћена.

**Акт којим се одлучује**

Локална пореска админстрација у овом поступку одлучује издавањем прекршајног налога који се доставља у складу са одредбама члана 172. Закона о прекршајима.

Упутство о правном средству: Чланом 171. Закона о прекршајима прописано је да лице против кога је издат прекршајни налог које не прихвата одговорност за прекршај има право да у року од осам дана од пријема прекршајног налога поднесе захтев за судско одлучивање тако што ће лично или преко поште предати прекршајни налог надлежном прекршајном суду уз назначење суда коме се захтев подноси у складу са чланом 174. став 1. овог закона.

**Законски рок: није прописан**

**Препоручени рок: одмах по сазнању о учињеном прекршају, а пре истека рока застарелости**

ФАЗЕ У ПОСТУПКУ

Назив поступка: Порески прекршаји – издавање прекршајног налога

Шифра поступка:

од пореског обвезника се не захтевају подаци

**Информације које се траже од странке у захтеву**

|  |  |
| --- | --- |
| **РАТ/ЛАТ/ЛН/ТН** | не |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Фазе поступка** | **Законски / препоручени рок** | **Надлежност за**  **поступање** | **Документа и подаци** | | | | | **РАТ ЛАТ/ЛН**  **Т/Н** | **Правни основ** |
|  | | **По службеној дужности из докумената** | | |  |
| **Документа/подац и неопходни за**  **одлучивање** | **Доставља странка1** | **Прибавља се по службеној дужности** | **Подаци који се траже по службеној**  **дужности из докумената** | **Ко води службену евиденцију** |
| 1. Утврђивање чињеница које упућују на учињени порески прекршај за који је прописана казна у фиксном износу, увидом у службене евиденције, податке у пореском рачуноводству и друге расположиве доказе, укључујући и прибављање података/чињеница и докумената неопходних за одлучивање из службене евиденције | Одмах по сазнању о учињеном прекршају, а најкасније до рока застарелости,  након увида/ прибављања података или документа неопходних за одлучивање | Службено лице НО. Службено лице НО обраћа се НО2, НО2 издаје и доставља тражене податке у законском року | Подаци из службене евиденције, аналитичке картице пореског обвезника за јавне приходе који се воде у пореском рачуноводству и други докази |  |  |  | ЛПА | не | Материјални пропис којим је уређено плаћање одређених јавних прихода  Члан 43 – 45, 114б, 159б. и 163. Закона о пореском поступку и пореској администрацији („Сл. гласник РС“, бр. 80/02...138/22));  Чл. 9, 102 и 103. Закона о општем управном поступку („Сл. гласник РС“ број 18/16, 95/18-аут. тумачење и 2/23-одлука УС)  Правилник о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку („Сл. гласник РС“, бр. 57/19) |
| 2. Израда, потписивање и достављање прекршајног налога | У року од 3 дана од дана пријема свих доказа и сагледавања свих чињеница | Службено лице НО и овлашћено лице НО |  |  |  |  | ЛПА |  | Чл.168. – 172. Закона о прекршајима („Сл. гласник РС“, бр. 65/13 … 112/22 - Одлука УС)  Чл.177, 178, 178а и 180б Закона о пореском поступку и пореској администрацији („Сл. гласник РС“, бр. 80/02...138/22) |
| 3. Достава надлежном суду копије издатог прекршајног налога са констатацијом коначности и забелешком да ли је новчана казна плаћена | У року од 8 дана од дана пријема прекршајног налога, по коначности и ивршности прекршајног налога |  |  |  |  |  | ЛПА |  | Члан 173. став 2. и 3. Закона о прекршајима („Сл. гласник РС“, бр. 65/13 … 112/22 - Одлука УС) |

**Скраћенице и значења:**

Надлежни орган – НО

Други надлежни орган – НО 2

Дан - радни дан

Законски рок - рок који је утврђен одговарајућим законом

Препоручени рок - скраћени рок који је објективно утврђен и у ком року је препоручено да НО поступа РАТ - републичка административна такса

ЛАТ/ЛН - локална административна такса/локална накнада (у складу са локалном одлуком о таксама и накнадама) Т/Н - Трошкови прибављања докумената по службеној дужности

**ПОРЕСКИ ПРЕКРШАЈИ -ИЗДАВАЊЕ ПРЕКРШАЈНОГ НАЛОГА**

**Прибављање података и докумената од другог органа по службеној дужности**

15 дана *(законски рок за размену података по ЗУП)*

1 дан 8 дана (*препоручени рок за допуну документације од стране подносиоца захтева)*

**Утврђивање чињеница које упућују на учињени порески прекршај за који је прописана казна у фиксном износу, увидом у службене евиденције, податке у пореском рачуноводству и друге расположиве доказе**

**Израда, потписивање и достављање захтева за покретање прекршајног поступка надлежном прекршајном суду**

**Достава надлежном суду копије издатог прекршајног налога са констатацијом коначности и забелешком да ли је новчана казна плаћена**

8 дана

3 дана

ЛЕГЕНДА:

рок за спровођење административног поступка, од утврђивањa чињеница које упућују на учињени порески прекршај за који је прописана казна у фиксном износу

радње за допуну поступка