A white background with red letters

Description automatically generated

**ЗА**

**ПРИВРЕДУ**

ЗА ПРИВРЕДУ

МОДЕЛ АДМИНИСТРАТИВНОГ ПОСТУПКА

Спровођење стечаја над правним лицем реорганизацијом и потраживања локалне пореске администрације

Област: Локална пореска администрација – изворна надлежност

# Ко покреће поступак и начин покретања поступка

Стечајни поступак покреће се предлогом за покретање стечајног поступка од стране повериоца, дужника или ликвидационог управника, пред судом према седишту стечајног дужника када се утврди постојање најмање једног стечајног разлога. Предлог за покретање стечајног поступка подноси се надлежном суду.

Локална пореска администрација, по службеној дужности може, уколико оцени да је ефикасно и целисходно, дати предлог за покретање поступка стечаја над правним лицем у циљу најповољнијег намирења својих потраживања остваривањем највеће могуће вредности стечајног дужника, односно његове имовине.

Стечајни судија у року од три дана од дана достављања предлога за покретање стечајног поступка доноси решење о покретању претходног стечајног поступка.

Ако је покренут претходни стечајни поступак, стечајни судија заказује рочиште ради расправљања о постојању стечајног разлога за отварање стечајног поступка најкасније у року од 30 дана од дана пријема предлога за покретање стечајног поступка.

Стечајни судија отвара стечајни поступак доношењем решења о отварању стечајног поступка којим се усваја предлог за покретање стечајног поступка.

Решење о отварању стечајног поступка, између осталог, садржи и позив повериоцима да у року који не може бити краћи од 30 дана, ни дужи од 120 дана од дана објављивања огласа о отварању стечајног поступка у "Службеном гласнику Републике Србије", пријаве своја обезбеђена и необезбеђена потраживања.

Оглас о отварању стечајног поступка објављује се на огласној и електронској огласној табли суда, у једном високотиражном дневном листу који се дистрибуира на целој територији Републике Србије, као и у "Службеном гласнику Републике Србије", а може се објавити и у другим домаћим и страним средствима информисања. Оглас о отварању стечајног поступка садржи све податке из решења о отварању стечајног поступка и друге податке од значаја за повериоце.

Повериоци пријаве потраживања подносе надлежном суду у писаном облику.

Стечај се спроводи банкротством или реорганизацијом.

Реорганизација се спроводи према плану реорганизације који се сачињава у писаној форми. План реорганизације може се поднети истовремено са предлогом за покретање стечајног поступка или након отварања стечајног поступка.

План реорганизације могу поднети стечајни управник, разлучни повериоци, стечајни повериоци, као и лица која су власници најмање 30% капитала стечајног дужника, ако на првом поверилачком рочишту није донето решење о банкротству.

План реорганизације подноси се стечајном судији најкасније 90 дана од дана отварања стечајног поступка.

# Правни основ

Законом о финансирању локалне самоуправе („Службени гласник РС“, број 62/06, 47/11, 93/12, 99/13 - усклађени дин. изн., 125/14 - усклађени дин. изн., 95/15 - усклађени дин. изн., 83/16 - усклађени дин. изн., 91/16-усклађени дин. изн., 104/16 -др. закон, 96/17- усклађени дин. изн., 89/18- усклађени дин. изн., 95/18-др. закон, 86/19 усклађени дин. изн., 126/20 - усклађени дин. изн., 99/21 - усклађени дин. изн., 111/21 - др. закон, 124/22 – усклађени дин. изн. и 97/23 – усклађени дин. изн.) чланом 6. став 1. тачка 1. прописано је да јединици локалне самоуправе припадају изворни приходи, а чланом 60. истог закона је прописано да јединица локалне самоуправе у целости утврђује, наплаћује и контролише своје изворне јавне приходе.

Законом о пореском поступку и пореској администрацији („Службени гласник РС“, број 80/02, 84/02 - испр., 23/03-испр., 70/03, 55/04, 61/05, 85/05 - др. закон, 62/06 др. закон, 63/06 испр. др. закона, 61/07, 20/09, 72/09 - др. закон, 53/10, 101/11, 2/12 испр., 93/12, 47/13, 108/13, 68/14, 105/14, 91/15-аутентично тумачење, 112/15, 15/16, 108/16, 30/18, 86/19, 144/20, 96/21 и 138/22, у даљем тексту: ЗПППА) у члану 2а прописано је да приликом утврђивања, наплате и контроле јавних прихода и споредних пореских давања, издавања прекршајног налога, као и код подношења захтева за покретање прекршајног поступка за пореске прекршаје надлежном прекршајном суду, надлежни орган јединице локалне самоуправе има права и обавезе које по овом закону има Пореска управа, изузев идентификације и регистрације пореских обвезника, процене пореске основице методом парификације и методом унакрсне процене, откривања пореских кривичних дела и осталих права и обавеза Пореске управе садржаних у одредбама члана 160. тачка 9), и 12), члана 161, 164. и 167-171. овог закона.

Законом о стечају ("Службени гласник РС", број 104/09, 99/11 - др. закон, 71/12 - одлука УС, 83/14, 113/17, 44/18 и 95/18) уређени су услови и начин покретања и спровођења стечаја над правним лицима.

Чланом 1. овог закона прописано је да се стечај, у смислу овог закона спроводи банкротством или реорганизацијом и да се под реорганизацијом подразумева намирење поверилаца према усвојеном плану реорганизације и то редефинисањем дужничко-поверилачких односа, статусним променама дужника или на други начин који је предвиђен планом реорганизације.

Чланом 11. Закона о стечају прописани су стечајни разлози, а члановима 55. до 100. уређено је покретање стечајног поступка и претходни стечајни поступак.

Према члану 88. Закона о стечају, у тренутку наступања правних последица отварања поступка стечаја прекидају се сви судски поступци у односу на стечајног дужника и на његову имовину, сви управни поступци покренути на захтев стечајног дужника, као и управни и порески поступци који за предмет имају утврђивање новчане обавезе стечајног дужника. Чланом 89. истог закона прописано је да се управни и порески поступак који за предмет има утврђивање новчане обавезе стечајног дужника не наставља, а одговарајући орган дужан је да поднесе пријаву потраживања у складу са овим законом.

Чланом 86. Закона о стечају прописано је да се пријављивањем потраживања прекида застарелост потраживања која постоји према стечајном дужнику.

Чланом 111. Закона о стечају прописано је да повериоци пријаве потраживања подносе надлежном суду у писаном облику. Пријаве се могу поднети по истеку рока одређеног решењем стечајног судије, али најкасније у року од 120 дана од дана објављивања огласа у „Службеном гласнику Републике Србије”, а све пријаве поднете по истеку рока од 120 дана биће одбачене као неблаговремене.

У складу са чланом 113. Закона о стечају, после истека рока за пријављивање потраживања стечајни судија доставља све пријаве потраживања стечајном управнику. Стечајни управник је дужан да изврши личну доставу обавештења оним повериоцима чија су потраживања оспорена, најкасније 15 дана пре одржавања испитног рочишта. На захтев повериоца чије је потраживање оспорено, стечајни управник је дужан да заједно са повериоцем прегледа поново његову пријаву са додатним доказима и да после тога одлучи коначно да ли ће признати или оспорити потраживање. Ако стечајни управник не поступи у складу са наведеним, поверилац чије потраживање је оспорено може уложити примедбу о којој одлучује стечајни судија. Ако стечајни управник после поновног прегледа пријаве промени своју одлуку, дужан је да исправи листу признатих и оспорених потраживања. Стечајни управник утврђује основаност, обим и исплатни ред сваког потраживања и о томе сачињава листу признатих и оспорених потраживања , као и редослед намирења разлучних и заложних поверилаца.

Чланом 114. Закона о стечају прописано је да се коначна листа о свим пријавама потраживања сачињава на испитном рочишту. На испитно рочиште се позива стечајни управник и повериоци, а може се позвати и стечајни дужник, као и лица која су обављала послове код стечајног дужника, а могу да пруже податке о постојању и висини потраживања, као и ревизори који су вршили преглед пословања стечајног дужника. Испитно рочиште ће се одржати и ако му не присуствују сви повериоци који су пријавили своја потраживања.

У складу са чланом 116. Закона о стечају, стечајни судија ће закључком усвојити коначну листу на основу листе потраживања коју је саставио стечајни управник.

Члановима 155.-173.Закона о стечају уређен је поступак реорганизације која се спроводи ако се тиме обезбеђује повољније намирење поверилаца у односу на банкротство. Овим одредбама уређено је: спровођење реорганизације, садржина плана реорганизације и унапред припремљеног плана реорганизације (у даљем тексту: УППР) , мере за реализацију плана реорганизације, подношење УППР, претходни поступак за утврђивање испуњености услова за покретање стечајног поступка у складу са унапред припремљеним планом реорганизације, примедбе на УППР и измене плана, провера тачности података из плана и мера обезбеђења, рочиште за одлучивање о предлогу за покретање поступка у складу са УППР, подносилац плана и трошкови подношења плана реорганизације, рок за подношење плана, утврђивање тачности података, измена и одбацивање предлога плана реорганизације, заказивање и оглашавање рочишта за разматрање и гласање о плану реорганизације, примедбе на план и измене плана реорганизације, право гласа и класе поверилаца, гласање и усвајање плана реорганизације, решење о потврђивању усвајања плана реорганизације, правне последице потврђивања плана, приоритет класа поверилаца, намирење преко номиналног износа потраживања, изузетак од примене других прописа, право поверилаца на информисање, извршење плана реорганизације и непоступање по усвојеном плану и преваран и незаконит план као стечајни разлог.

Чланом 20. став 5. ЗПППА прописано је да у случају стечаја пореског обвезника који се спроводи реорганизацијом, начин намирења пореског потраживања и мере реализације плана реорганизације, односно унапред припремљеног плана реорганизације, не могу бити предвиђени супротно одредбама овог закона и других пореских прописа.

Чланом 74а ЗПППА прописано је да надлежни орган може, на захтев пореског обвезника за давање сагласности на предложени план реорганизације у смислу закона којим се уређује стечај, дати сагласност за одлагање плаћања дугованог пореза, чије је измиривање саставни део тог плана, у једнаким ратама до 60 месеци, уз могућност коришћења одложеног плаћања за првих 24 месеца.

Чланом 76. ЗПППА прописано је да ако је, у складу са одредбама чл. 74а овог закона, плаћање дугованог пореза одложено, камата се обрачунава и за време док траје одлагање, по стопи једнакој годишњој референтној стопи Народне банке Србије. Пореском обвезнику коме је у складу са одредбама чл. 74а овог закона, плаћање дугованог пореза одложено, а који редовно измирује рате доспелих обавеза које су одложене, укључујући и текуће обавезе у складу са законом, отписује се 50% камате која се односи на тај дуг плаћен у том периоду, по истеку сваких 12 месеци, до измирења тог дуга у потпуности.

Чланом 114з ЗПППА уређен је застој застарелости и прописано је да застарелост права локалне пореске администрације на утврђивање и наплату пореза и споредних пореских давања не тече, између осталог, за време када је другим законом прописано да се порески поступак не може отпочети, односно да се започети порески поступак прекида, као и да се време трајања застоја застарелости не рачуна у апсолутни рок за застарелост.

Чланом 163. Закона о пореском поступку и пореској администрацији уређено је да локална пореска администрација води пореско рачуноводство, а Правилником о пореском рачуноводству („Службени гласник РС“, број 103/11) ближе је уређена садржина, поступак и начин вођења пореског рачуноводства.

# Одлучивање у поступку и подаци о којима се води службена евиденција

Локална пореска администрација има обавезу да прати огласе о отварању стечајног поступка, који се, у складу са чланом 71. Закона о стечају објављују на огласној и електронској огласној табли суда, у једном високотиражном дневном листу који се дистрибуира на целој територији Републике Србије, као и у "Службеном гласнику Републике Србије", а може се објавити и у другим домаћим и страним средствима информисања. Оглас о отварању стечајног поступка садржи све податке из решења о отварању стечајног поступка и друге податке од значаја за повериоце.

Када локална пореска администрација, увидом у своје службене евиденције, аналитичке картице пореског обвезника и другу расположиву документацију, утврди да правно лице над којим је покренут стечај, има неизмирена дуговања по основу јавних прихода из надлежности локалне пореске администрације, у складу са чланом 111. Закона о стечају подноси пријаву потраживања надлежном суду у писаном облику. Пријава потраживања се доставља и општинском/градском правобранилаштву.

Уколико стечајни управник оспори потраживања локалне пореске администрације, у складу са чланом 113. Закона о стечају, додатне доказе и изјашњења локална пореска администрација доставља стечајном управнику преко општинског/градског правобранилаштва. Такође, преко општинског/градског правобранилаштва локална пореска администрација може доставити примедбе стечајном судији, у случају да стечајни управник не прегледа поново пријаву са додатним доказима.

Коначна листа о свим пријавама потраживања сачињава се на испитном рочишту, на коме испред локалне пореске администрације, као повериоца учествује општинско/градско правобранилаштво.

Чланом 155. Закона о стечају прописано је да се реорганизација спроводи ако се тиме обезбеђује повољније намирење поверилаца у односу на банкротство. Реорганизација се спроводи према плану реорганизације који се сачињава у писаној форми. План реорганизације може се поднети истовремено са предлогом за покретање стечајног поступка или након отварања стечајног поступка у складу са овим законом. Ако се план реорганизације подноси истовремено са предлогом за покретање стечајног поступка његов назив се мења у унапред припремљен план реорганизације, а садржина и поступак који се на њега примењује одређују се у складу са одредбама овог закона којима се то питање уређује.

Одредбама члана 156. Закона о стечају уређена је садржина плана реорганизације и УППР, а члана 157. мере за реализацију плана реорганизације.

Чланом 158. Закона о стечају прописано је подношење предлога за покретање стечајног поступка уз УППР и надлежност стечајног судије за поступање по истом, а чланом 159. прописан је претходни поступак за испитивање испуњености услова за покретање стечајног поступка у складу са УППР.

Оглас о покретању претходног поступка за испитивање испуњености услова за отварање поступка стечаја у складу са УППР се објављује на огласној и електронској огласној табли суда и у "Службеном гласнику Републике Србије", као и у једном високотиражном дневном листу који се дистрибуира, на целој територији Републике Србије. Оглас садржи између осталог и обавештење повериоцима о томе где и када могу извршити увид у предлог УППР, као и позив заинтересованим лицима да све примедбе на предлог унапред припремљеног плана реорганизације којима оспоравају садржину УППР или основ или висину планом обухваћених потраживања, доставе надлежном суду у року од 15 дана од дана објављивања огласа у "Службеном гласнику Републике Србије".

Након објављивања огласа о покретању претходног поступка за испитивање испуњености услова за отварање поступка стечаја у складу са УППР, локална пореска администрација врши увид у УППР, затим у своје службене евиденције и аналитичке картице пореског обвезника у сврху утврђивања стања на рачунима јавних прихода из своје надлежности, у смислу достављања евентуалних примедби на предлог УППР којима може да се оспорава садржина УППР или основ или висина планом обухваћених потраживања, а преко општинског/градског правобранилаштва. Локална пореска администрација такође води рачуна да су рокови и услови у УППР у складу са одредбама члана 20. став 5, и члановима 74а и 76. ЗПППА.

Рочиште за гласање о УППР не може се одржати пре истека рока од 60 дана од покретања поступка и стечајни судија је дужан да састави и објави оглас о одржавању рочишта за одлучивање о предлогу и гласање о плану.

Ако се УППР на рочишту усвоји, стечајни судија ће решењем истовремено отворити стечајни поступак, потврдити усвајање УППР и обуставити стечајни поступак. Ако се на рочишту не усвоји УППР стечајни судија решењем одбија предлог за покретање стечајног поступка у складу са УППР.

Обавезе настале од дана подношења унапред припремљеног плана реорганизације до дана одржавања рочишта за одлучивање о предлогу, у случају усвајања плана, сматрају се трошком стечајног поступка, ако планом реорганизације није другачије предвиђено.

План реорганизације може се поднети и након отварања стечајног поступка за разлику од УППР који се подноси истовремено са захтевом за отварање стечајног поступка и могу га поднети стечајни управник, разлучни повериоци, стечајни повериоци, као и лица која су власници најмање 30% капитала стечајног дужника, ако на првом поверилачком рочишту није донето решење о банкротству. Рок за подношење плана реорганизације стечајном судији је 90 дана од дана отварања стечајног поступка. Стечајни судија заказује и одржава рочиште за разматрање предлога плана реорганизације и гласање од стране поверилаца у року од 90 дана од дана подношења предлога плана реорганизације. План реорганизације суд, без одлагања, доставља регистру привредних субјеката, као и другом одговарајућем регистру ради објављивања на интернет страни тог регистра, а оглас о рочишту за разматрање плана реорганизације и гласању од стране поверилаца суд објављује на огласној и електронској огласној табли суда, у "Службеном гласнику Републике Србије" и у једном високотиражном листу који се дистрибуира на целој територији Републике Србије. Оглас мора да садржи и позив заинтересованим лицима да све примедбе на предлог плана реорганизације којима оспоравају садржину плана реорганизације или основ или висину планом обухваћених потраживања доставе надлежном суду у року од 15 дана од дана објављивања огласа у "Службеном гласнику Републике Србије".

Након објављивања огласа за разматрање плана реорганизације и гласању од стране поверилаца, локална пореска администрација ће увидом у своје службене евиденције и мере намирења изнете у плану реорганизације извршити анализу у смислу достављања евентуалних примедби на предлог плана реорганизације којима може да се оспорава садржина плана реорганизације или основ или висина планом обухваћених потраживања. Локална пореска администрација такође води рачуна да су рокови и услови у УППР у складу са одредбама члана 20. став 5, и члановима 74а и 76. ЗПППА. Примедбе се достављају надлежном суду, а преко општинског/градског правобранилаштва.

Чланом 165. Закона о стечају прописано је право гласа и класе поверилаца.

План реорганизације се сматра усвојеним ако га на прописани начин прихвате све класе које гласају о плану и ако је у складу са одредбама овог закона.

Даном почетка примене плана реорганизације сматра се дан одређен планом реорганизације, с тим да тај дан не може наступити пре дана правноснажности решења о потврђивању плана реорганизације, нити по истеку рока од 30 дана од дана правноснажности тог решења.

Решење о потврђивању усвајања плана реорганизације или решења којим се констатује да план није усвојен објављује се на огласној табли суда и доставља стечајним, разлучним и заложним повериоцима, стечајном дужнику и подносиоцу плана, ако то није стечајни дужник.

По правноснажности решења о потврђивању усвајања плана реорганизације стечајни поступак се обуставља, престају све последице отварања стечајног поступка, а у називу стечајног дужника брише се ознака "у стечају". Усвојени план реорганизације је извршна исправа и сматра се новим уговором за измирење потраживања која су у њему наведена.

Извршењем плана реорганизације којим је стечајни дужник испунио све обавезе предвиђене планом реорганизације престају потраживања поверилаца утврђена планом реорганизације.

Локална пореска администрација у свом пореском рачуноводству прати извршење плана реорганизације за јавне приходе из своје надлежности, односно редовно проверава да ли су потраживања намирена у свему према усвојеном плану реорганизације и сагласно томе вршити одговарајућа књижења у пореском рачуноводству.

План реорганизације у стечајном поступку чије је усвајање решењем потврдио суд, представља извршну исправу према члану 41. Закона о извршењу и обезбеђењу („Службени гласник РС“, број 106/15, 106/16 – аутентично тумачење, 113/17 – аутентично тумачење, 54/19, 9/20 – аутентично тумачење и 10/23 – др. закон). У случају да локална пореска администрација утврди да се потраживања не намирује према мерама намирења из плана реорганизације, може преко општинског/градског правобранилаштва покренути поступак наплате потрживања преко извршитеља у складу са Законом о извршењу и обезбеђењу.

**Акт којим се одлучује**

О стечајном поступку који се спроводи реорганизацијом одлучује се усвајањем УППР, односно плана реорганизације и решењима стечајног судије, што је правни основ за доношење аката у пореском поступку у вези намирења потраживања према усвојеном УППР или плану реорганизације.

**Упутство о правном средству**: на акта донета у поступку стечаја над правним лицем реорганизацијом локална пореска администрација може доставити примедбе у прописаним роковима. Поред тога, може се покренути парница, сходно члану 116. Закона о стечају. Сви правни лекови подносе се преко градског/општинског правобранилаштва.

**Законски рок: План реорганизације подноси се стечајном судији најкасније 90 дана од дана отварања стечајног поступка (може се поднети истовремено са предлогом за покретање стечајног поступка или након отварања стечајног поступка)**

**Препоручени рок: не постоји**

ФАЗЕ У ПОСТУПКУ

Назив поступка: Спровођење стечаја над правним лицем реорганизацијом и потраживања локaлне пореске администрације

Шифра поступка:

од пореског обвезника се не захтевају подаци

**Информације које се траже од странке у захтеву**

|  |  |
| --- | --- |
| **РАТ/ЛАТ/ЛН/ТН** | не |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Фазе поступка** | **Законски / препоручени рок** | **Надлежност за**  **поступање** | **Документа и подаци** | | | | | **РАТ ЛАТ/ЛН**  **Т/Н** | **Правни основ** |
|  | | **По службеној дужности из докумената** | | |  |
| **Документа/подац и неопходни за**  **одлучивање** | **Доставља странка1** | **Прибавља се по службеној дужности** | **Подаци који се траже по службеној**  **дужности из докумената** | **Ко води службену евиденцију** |
| 1. Пријава потраживања по објављеном огласу и донетом решењу о отварању стечајног поступка | Рок из решења (30 до 120 дана од објављивања огласа | Службено лице НО и овлашћено лице НО | Подаци из службене евиденције, аналитичке картице пореског обвезника за јавне приходе који се воде у пореском рачуноводству и други докази |  |  |  | ЛПА |  | Члан 111. Закона о стечају („Сл. гласник РС“, бр. 104/09...95/18) |
| 1. Пријем обавештења стечајног управника о оспореним потраживањима (ако су оспорена) | 15 дана пре одржавања испитног рочишта | Службено лице НО |  |  |  |  |  |  | Члан. 113. Закона о стечају („Сл. гласник РС“, бр. 104/09…95/18)  Уредба о канцеларијском пословању органа државне управе („Сл. гласник РС“ бр. 21/20, 32/21 и 14/2)  Упутство о канцеларијском пословању органа државне управе („Сл. гласник РС“ број 20/22) |
| 1. Припрема и достављање правобранилаштву примедби на оспорена потраживања (ако су оспорена) | 3 дана, а најкасније пре одржавања испитног рочишта | Службено лице НО и овлашћено лице НО | Подаци из службене евиденције, аналитичке картице пореског обвезника за јавне приходе који се воде у пореском рачуноводству и други докази |  |  |  |  |  | Члан 113. Закона о стечају  („Сл. гласник РС“, бр. 104/09...95/18) |
| 4. Увид у УППР/ План реорганизације, провера стања  на аналитичким картицама за јавне приходе у пореском рачуноводству и достављање примедби стечајном судији преко правобранилаштва | У року од 15 дана од дана објављивања огласа у „Службеном гласнику РС“ | Службено лице НО и овлашћено лице НО | -УППР  -Подаци из службене евиденције и аналитичке картице пореских обвезника за јавне приходе који се воде у пореском рачуноводству |  |  |  | ЛПА | Не | Чл.159. и 159а / 161.-164. Закона о стечају („Сл. гласник РС“, бр. 104/09 … 95/18)  Чл.20, 74а, 76. и 163. Закона о пореском поступку и пореској администрацији („Сл. гласник РС“, бр. 80/02...138/22) |
| 5. Пријем решења којим се потврђује усвајање УППР / Плана реорганизације | Након одржавања рочишта | Службено лице НО |  |  |  |  |  |  | Члан 159.-159а. Закона о стечају |
| 6. Доношење, решења и књижење одговарајућих промена у пореском рачуноводству у складу са УППР / Планом реорганизације | Након правоснажности УППР / Плана реорганизације | Службено лице НО и овлашћено лице НО | Правоснажно решење о потврђивању УППР / Плана реорганизације |  |  |  | ЛПА |  | Члан 160/167. Закона о стечају („Сл. гласник РС“, бр. 104/09 … 65/18)  Члан 23, 74а, 76. и 163. Закона о пореском поступку и пореској администрацији („Сл. гласник РС“, бр. 80/02...138/22)  Правилник о пореском рачуноводству („Сл. гласник РС“, бр. 103/11); |
| 7. Достављање предлога за извршење правобарнилаштву ако обвезник не измирује обавезе према усвојеном плану реорганизације | 3 дана након утврђивања да обвезник не измирује обавeзе према усвојеном плану реорганизације | Службено лице НО и овлашћено лице НО |  |  |  |  |  |  | Члан 41. став1 тачка 5. Закона о извршењу и обезбешењу („сл. гласник РС“, бр. 106/15…10/23-др. закон)  Члан 167. Закона о стечају („Сл. гласник РС“, бр. 104/09… 65/18) |

**Скраћенице и значења:**

Надлежни орган – НО

Други надлежни орган – НО 2

Дан - радни дан

Законски рок - рок који је утврђен одговарајућим законом

Препоручени рок - скраћени рок који је објективно утврђен и у ком року је препоручено да НО поступа РАТ - републичка административна такса

ЛАТ/ЛН - локална административна такса/локална накнада (у складу са локалном одлуком о таксама и накнадама) Т/Н - Трошкови прибављања докумената по службеној дужности

**СПРОВОЂЕЊЕ СТЕЧАЈА НАД ПРАВНИМ ЛИЦЕМ РЕОРГАНИЗАЦИЈОМ И ПОТРАЖИВАЊА ЛОКАЛНЕ ПОРЕСКЕ АДМИНИСТРАЦИЈЕ**

**Увид у УППР/ План реорганизације, провера стања**

**на аналитичким картицама за јавне приходе у пореском рачуноводству и достављање примедби стечајном судији преко правобранилаштва**

Након рочишта

15 дана од огласа

**Припрема и достављање правобранилаштву примедби на оспорена потраживања (ако су оспорена)**

**Пријем обавештења стечајног управника о оспореним потраживaњима (ако су оспорена)**

3 дана

15 дана од рочишта

**Пријава потраживања по објављеном огласу и донетом решењу о отварању стечајног поступка**

**Достављање предлога за извршење правобарнилаштву ако обвезник не измирује обавезе према усвојеном плану реорганизације**

3 дана

**Доношење решења и књижење одговарајућих промена у пореском рачуноводству у складу са УППР / Планом реорганизације**

Након правоснажн.

**Пријем решења којим се потврђује усвајање УППР / Плана реорганизације**

ЛЕГЕНДА:

рок за спровођење административног поступка, од пријаве потраживања у поступку стечаја који се спроводи реорганизацијом