A white background with red letters

Description automatically generated

**ЗА**

**ПРИВРЕДУ**

**ии**

ЗА ПРИВРЕДУ

МОДЕЛ АДМИНИСТРАТИВНОГ ПОСТУПКА

Ликвидација привредних друштава и потраживања локалне пореске администрације

Област: Локална пореска администрација – изворна надлежност

# Ко покреће поступак и начин покретања поступка

Поступак ликвидације привредног друштва покреће се и спроводи на основу одговарајуће одлуке која се региструје у регистру привредних субјеката који води Агенција за привредне регистре и објављивањем огласа о покретању ликвидације, на интернет страници Агенције за привредне регистре. У случају ликвидације друштва са ограниченом одговорношћу и акционарског друштва, одлуку доноси скупштина, ако оснивачким актом није другачије одређено. Ликвидација ортачког и командитног друштва покреће се једногласном одлуком свих ортака, односно комплементара ако уговором о оснивању није другачије одређено. Ликвидација је поступак престанка друштва уз потпуно измирење својих обавеза. Спроводи се када привредно друштво има довољно средстава за намирење својих обавеза. По окончању поступка ликвидације привредно друштво брише се из регистра привредних субјеката.

Обавеза регистрације одлуке о ликвидацији и обавеза објављивања огласа о покретању поступка ликвидације прописана је како би заинтересована трећа лица била у могућности да сазнају за ову чињеницу и у вези са њом остварују одређена права према друштву. Поред тога, уз пословно име привредног друштва у поступку ликвидације додаје се ознака „у ликвидацији“, како би трећа лица већ из самог пословног имена знала да се ради о друштву које треба да престане по окончању ликвидационог поступка.

# Правни основ

Законом о финансирању локалне самоуправе („Службени гласник РС“, број 62/06, 47/11, 93/12, 99/13 - усклађени дин. изн., 125/14 - усклађени дин. изн., 95/15 - усклађени дин. изн., 83/16 - усклађени дин. изн., 91/16-усклађени дин. изн., 104/16 -др. закон, 96/17- усклађени дин. изн., 89/18- усклађени дин. изн., 95/18-др. закон, 86/19 усклађени дин. изн., 126/20 - усклађени дин. изн., 99/21 - усклађени дин. изн., 111/21 - др. закон, 124/22 – усклађени дин. изн. и 97/23 – усклађени дин. изн.) чланом 6. став 1. тачка 1. прописано је да јединици локалне самоуправе припадају изворни приходи, а чланом 60. истог закона је прописано да јединица локалне самоуправе у целости утврђује, наплаћује и контролише своје изворне јавне приходе.

Законом о пореском поступку и пореској администрацији („Службени гласник РС“, број 80/02, 84/02 - испр., 23/03-испр., 70/03, 55/04, 61/05, 85/05 - др. закон, 62/06 др. закон, 63/06 испр. др. закона, 61/07, 20/09, 72/09 - др. закон, 53/10, 101/11, 2/12 испр., 93/12, 47/13, 108/13, 68/14, 105/14, 91/15-аутентично тумачење, 112/15, 15/16, 108/16, 30/18, 86/19, 144/20, 96/21 и 138/22, у даљем тексту: ЗПППА) у члану 2а прописано је да приликом утврђивања, наплате и контроле јавних прихода и споредних пореских давања, издавања прекршајног налога, као и код подношења захтева за покретање прекршајног поступка за пореске прекршаје надлежном прекршајном суду, надлежни орган јединице локалне самоуправе има права и обавезе које по овом закону има Пореска управа, изузев идентификације и регистрације пореских обвезника, процене пореске основице методом парификације и методом унакрсне процене, откривања пореских кривичних дела и осталих права и обавеза Пореске управе садржаних у одредбама члана 160. тачка 9), и 12), члана 161, 164. и 167-171. овог закона.

Чланом 20. ЗПППА прописано је испуњење пореске обавезе у случају ликвидације или стечаја. Пореску обавезу правног лица у ликвидацији испуњава ликвидациони управник из новчаних средстава правног лица, укључујући приходе од продаје имовине. Ако правно лице у ликвидацији нема довољно новчаних средстава да испуни пореску обавезу у целости, укључујући и приходе од продаје имовине,преостали порески дуг платиће оснивачи, односно чланови правног лица, ако су, у складу са законом, статутом или оснивачким актом правног лица солидарно одговорни за обавезе правног лица.

Члановима 524.-545. Закона о привредним друштвима („Службени гласник РС“, број 36/11, 99/11, 83/14 - др. закон, 5/15, 44/18, 95/18, 91/19 и 109/21) уређен је поступак ликвидације.

Члановима 524. – 528. Закона о привредним друштвима уређени су појам ликвидације, одлука о ликвидацији, регистрација и објављивање, поступак у току и покретање стечаја и ограничење исплата члановима друштва у ликвидацији.

Члановима од 529.-532. Закона о привредним друштвима прописано је именовање и обавезе ликвидационог управника.

Одредбама члана 533. – 535. Закона о привредним друштвима уређено је обавештавање поверилаца и пријављивање потраживања.

Чланом 533. Закона о привредним друштвима прописано је да је ликвидациони управник у обавези да на интернет страници Агенције за привредне регистре објави, у трајању од 90 дана, оглас о покретању ликвидације, у смислу обавештења поверилаца и пријављивања потраживања.

Поред обавезе објаве огласа о покретању ликвидације на интернет страници Агенције за привредне регистре, ликвидациони управник је у складу са чланом 534. Закона о привредним друштвима, дужан да познатим повериоцима упути и индивидуално обавештење о покретању ликвидације друштва, и то најкасније у року од 15 дана од дана почетка ликвидације друштва. Ако друштво током периода трајања огласа о покретању ликвидације или рока за пријаву потраживања поверилаца промени адресу седишта или адресу за пријем поште, ликвидациони управник је у обавези да поново упути обавештење о покретању ликвидације друштва познатим повериоцима који до тада нису доставили своје пријаве потраживања, и то у року од 15 дана од дана регистрације те промене у складу са Законом о регистрацији.

Поверилац чије је потраживање утврђено извршном исправом и повериоци у вези са чијим потраживањем против друштва почне да тече парница до почетка ликвидације немају обавезу пријављивања потраживања, а њихова потраживања се сматрају пријављеним. Друштво не може оспорити потраживања повериоцима чија су потраживања утврђена извршном исправом.

Чланом 54. ЗПППА прописано је утврђивање пореза и споредних пореских давања, доношењем решења и самоопорезивањем.

Чланом 190. Закона о општем управном поступку („Службени гласник РС“, број 18/16, 95/18 - аутентично тумачење и 2/23 - одлука УС) прописано је да решење првостепеног органа постаје извршно:

1) истеком рока за жалбу, ако жалба није изјављена;

2) обавештавањем странке, ако жалба није дозвољена;

3) обавештавањем странке, ако жалба не одлаже извршење решења;

4) кад се све странке одрекну права на жалбу;

5) обавештавањем странке о решењу, којим се жалба одбацује или одбија.

Решење другостепеног органа постаје извршно кад странка буде обавештена о њему.

Одредбама члана 536. до 540. Закона о привредним друштвима прописани су ликвидациони биланси и извештаји, обустава ликвидације и покретање стечаја, а одредбама члана 541. – 545. окончање ликвидације и одговорност за штету.

Према члану 536. Закона о привредним друштвима, ликвидациони управник је у обавези да у року од 30 дана од почетка ликвидације састави почетни ликвидациони биланс као ванредни финансијски извештај у складу са прописима којима се уређује рачуноводство, и у истом року да га поднесе надлежном органу на усвајање.

Ликвидација друштва почиње даном регистрације одлуке о ликвидацији и објављивањем огласа о покретању ликвидације, у складу са законом о регистрацији, тако да почетни ликвидациони биланс обухвата период од 01. јануара текуће године до дана који претходи дану регистрације одлуке о ликвидацији и објављивања огласа о покретању ликвидације.

Поред почетног ликвидационог биланса, ликвидациони управник у складу са Законом о привредним друштвима саставља и почетни ликвидациони извештај, који се сагласно Закону о рачуноводству, доставља Агенцији за привредне регистре, ради јавног објављивања, у року од 60 дана од дана на који се ти извештаји састављају.

Ликвидациони управник не може отпочети са плаћањима ради намирења поверилаца нити са исплатама члановима друштва пре регистрације почетног ликвидационог извештаја, осим плаћања обавеза из текућег пословања друштва.

Према члану 537. Закона о привредним друштвима, ако се ликвидација не заврши у току пословне године, ликвидациони управник подноси и годишње ликвидационе извештаје о својим радњама, са образложењем разлога због којих се ликвидација наставља, најкасније у року од 6 месеци по истеку сваке пословне године. Годишњи ликвидациони извештај региструје се у складу са Законом о регистрацији, у року од 15 дана од дана усвајања.

Чланом 538. Закона о привредним друштвима прописано је да у току ликвидације друштво одлуком ортака, комплементара, односно скупштине може обуставити ликвидацију и наставити са пословањем. Одлука о обустави ликвидације може се донети само у случају да је друштво намирило у потпуности све повериоце, независно од тога да ли су тим повериоцима потраживања оспорена или призната, под условом да није отказало уговор о раду било ком запосленом по основу ликвидације, нити отпочело са исплатама члановима друштва.

Чланом 539. Закона о привредним друштвима прописан је поступак у случајевима када ликвидациони управник утврди да имовина друштва није довољна за намирење свих потраживања, дакле констатује се презадуженост привредног друштва, обуставља се поступак ликвидације и покреће се поступак стечаја због презадужености. У том случају ликвидациони управник има обавезу да надлежном суду поднесе предлог за покретање стечаја у року од 15 дана од дана састављања почетног ликвидационог биланса, односно почетног ликвидационог извештаја, и у том случају он не може намиривати потраживања поверилаца, осим потраживања насталих из текућег пословања друштва до дана покретања стечајног поступка.

Одредбама члана 540. Закона о привредним друштвима прописано је да ликвидациони управник након исплате поверилаца саставља:

1) завршни ликвидациони биланс (који се саставља и региструје у складу са прописима којима се уређује рачуноводство);

2) извештај о спроведеној ликвидацији (у коме се исказују све значајне радње и активности које су предузете у поступку ликвидације);

3) писану изјаву да је свим познатим повериоцима упутио обавештење о покретању ликвидације, као и да су све обавезе друштва по основу пријављених потраживања и потраживања која се у смислу Закона о привредним друштвима сматрају пријављеним (чл. 534. став 4. потраживања по извршним исправама) измирене у потпуности и да се против друштва не воде други поступци;

4) предлог одлуке о расподели ликвидационог остатка друштва.

Завршни ликвидациони биланс саставља се и региструје у складу са прописима којима се уређује рачуноводство и ревизија.

Друштво не може донети одлуку о окончању поступка ликвидације пре правоснажног окончања свих поступака који за правну последицу могу имати било какву обавезу друштва и измирења свих тих обавеза.

Чланом 29. став 7. ЗПППА прописано је да орган, организација или друго лице надлежно за упис у прописани регистар лица која обављају делатност не може брисати лице из прописаног регистра без доказа о престанку пореских обавеза, односно брисању из евиденције прописане пореским законом који издаје надлежни порески орган, не старијег од пет дана у моменту подношења захтева за брисање из прописаног регистра.

Чланом 29. Закона о општем управном поступку прописано је да органи издају странкама, на усмени или писани захтев, уверења и друге исправе (сертификате, потврде итд.) о чињеницама о којима воде службену евиденцију у складу са законом. Уверења и друге исправе о чињеницама о којима се води службена евиденција издају се сагласно подацима из службене евиденције, и имају доказну вредност јавне исправе. Уверења и друге исправе издају се, по правилу, истог дана кад је странка поднела захтев, а најкасније у року од осам дана, ако посебним прописом није друкчије предвиђено.

Чланом 541. Закона о привредним друштвима прописана је расподела ликвидационог остатка.

Имовина друштва у ликвидацији која преостане после измирења свих обавеза друштва (ликвидациони остатак) расподељује се члановима друштва у складу са одлуком о расподели ликвидационог остатка друштва. Ликвидациони остатак расподељује се члановима друштва на начин утврђен одлуком о расподели, коју једногласно доносе ортаци, комплементари, односно скупштина друштва, а ако том одлуком, оснивачким актом, односно статутом није другачије одређено расподела ликвидационог остатка врши се на следећи начин:

1) ортацима, комплементарима, командиторима и члановима друштва с ограниченом одговорношћу - сразмерно њиховим уделима у друштву;

2) акционарима са преференцијалним акцијама који имају право приоритета у односу на ликвидациони остатак, а након њихове исплате акционарима са обичним акцијама - сразмерно учешћу њихових акција у укупном броју обичних акција у друштву.

Командитори, чланови друштва с ограниченом одговорношћу и акционари који су у ликвидацији савесно примили исплате, дужни су да врате примљено ако је то потребно за намирење поверилаца друштва.

Чланом 542. Закона о привредним друштвима прописана је накнада ликвидационом управнику. У погледу потраживања ових примања ликвидациони управник сматра се повериоцем друштва у ликвидацији.

Члановима 543. - 544. Закона о привредним друштвима прописано је окончање ликвидације. Ликвидација се окончава доношењем одлуке о окончању ликвидације. По окончању ликвидације друштво се брише из регистра привредних субјеката у складу са Законом о регистрацији, а у случају акционарског друштва брисање се врши након подношења захтева Централном регистру за испис финансијских инструмената из регистра.

Чланом 545. Закона о привредним друштвима прописана је одговорност чланова друштва по окончању ликвидације.

Ортаци и комплементари одговарају неограничено солидарно за обавезе друштва у ликвидацији и након брисања друштва из регистра привредних субјеката.

Командитори, чланови друштва с ограниченом одговорношћу и акционари акционарског друштва одговарају и по окончању ликвидације и брисања друштва из регистра привредних субјеката за обавезе друштва у ликвидацији, и то солидарно, до висине примљеног износа из ликвидационог остатка. Та потраживања поверилаца застаревају у року од три године од дана брисања друштва из регистра.

Чланом 159б ЗПППА прописано је да државни органи и организације, органи и организације територијалне аутономије и локалне самоуправе, јавна предузећа и правна и физичка лица којима су поверена јавна овлашћења дужна су да на захтев органа јединице локалне самоуправе, у року од 30 дана од дана пријема захтева, доставе податке којима располажу вршећи послове из своје надлежности, а који су од значаја за утврђивање, контролу и наплату изворних прихода јединице локалне самоуправе на које се примењује овај закон. Јединице локалне самоуправе не плаћају накнаду трошкова, односно таксу, за податке које прибавља од наведених органа и организација, за потребе утврђивања њених изворних прихода на које се примењује овај закон.

Такође, правни основ је садржан и у чл. 9. и 103. Закона о општем управном поступку („Службени гласник РС“ број 18/16, 95/18 – аутентично тумачење и 2/23 – одлука УС), којима је прописано да ако службену евиденцију води други орган, орган који води поступак дужан је да хитно затражи податке, а замољени орган да бесплатно уступи податке у року од 15 дана, ако није друкчије прописано. Ако се тражени подаци могу добити електронским путем, замољени орган их доставља у најкраћем року.

Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку („Сл. гласник РС“, бр. 57/19) уређен је начин на који, између осталих и органи јединица локалне самоуправе врше увид и прибављају податке о чињеницама о којима се води службена евиденција из регистара и евиденција у електронском облику, а који су неопходни у управном поступку. Инструкција за поступање органа о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку објављена je на сајту Министарства државнe управе и локалне самоуправе.

Чланом 163а ЗПППА прописано је да се у ванбилансном пореском рачуноводству воде неплаћене пореске обавезе пореских обвезника који су сагласно другим прописима брисани из прописаног регистра осим ако је за испуњење тих обавеза одговорно друго лице, као и преплате пореских обвезника који су сагласно другим прописима брисани из прописаног регистра. Порески орган по службеној дужности, у ванбилансно пореско рачуноводство преноси преплате, односно по сазнању о брисању пореског обвезника из прописаног регистра.

.

# Одлучивање у поступку и подаци о којима се води службена евиденција

# Запослени у локалној пореској администрацији је у обавези да прати на интернет страници Агенције за привредне регистре објављивање огласа о покретању ликвидације.

# Имајући у виду да су потраживања по основу јавних прихода утврђена извршном исправом (решењем, односно самоопорезивањем), не подноси се пријава потраживања привредном друштву-ликвидационом управнику.

# Друштво је дужно да све приспеле пријаве потраживања, као и потраживања утврђена извршном исправом и потраживања од поверилаца у вези са чијим потраживањем против друштва је почела да тече парница, евидентира у листу пријављених потраживања и да сачини листу признатих и оспорених потраживања.

# Покретање поступка ликвидације не спречава одређивање и спровођење извршења против друштва у ликвидацији нити вођење других поступака који се воде против или у корист друштва у ликвидацији.

# Сазнање да је покренут поступак ликвидације привредног друштва утиче на активности локалне пореске администрације у смислу да се предузму све мере утврђивања, контроле и наплате евидентираних потраживања по основу јавних прихода из надлежности локалне пореске администрације.

# Потраживања настала након покретања ликвидације такође се не пријављују и морају се намирити до окончања ликвидације.

# У складу са чланом 29. став 7. ЗПППА орган, организација или друго лице надлежно за упис у прописани регистар лица која обављају делатност не може брисати лице из прописаног регистра без доказа о престанку пореских обавеза који издаје надлежни порески орган, не старијег од пет дана у моменту подношења захтева за брисање из прописаног регистра. То значи да се брисање привредног друштва које је објавило оглас о ликвидације не може извршити без доказа да је измирило обавезе по основу јавних прихода из надлежности локалне пореске администрације.

Запослени у локалној пореској администрацији након брисања друштва из регистра врши увид у стања на рачунима јавних прихода у пореском рачуноводству, штампа потребну документацију која је објављена на интернет страници Агенције за привредне регистре, одлаже у списе предмета.

Имајући у виду да се након окончања поступка ликвидације одговорност за обавезе друштва након брисања из регистра преносе, сагласно члану 545. Закона о привредним друштвима на чланове друштва, што значи да се потраживања брисаног друштва могу намирити од чланова друштва у року од три године након брисања друштва, при чему ортаци и комплементари одговарају неограничено солидарно за обавезе друштва у ликвидацији, а командитори, чланови друштва с ограниченом одговорношћу и акционари акционарског друштва за обавезе друштва у ликвидацији, и то солидарно, до висине примљеног износа из ликвидационог остатка.

Запослени у локалној пореској администрацији врше увид у расположиве податке о члановима друштва и примљеним износима из ликвидационог остатка и прибавља податке других надлежних органа о члановима друштва (РГЗ, ЦРОСО, Фонд ПИО, МУП, НБС и пословне банке…), на основу којих се утврђује да ли постоји могућност наплате потраживања која нису плаћена, водећи рачуна о томе да потраживања поверилаца застаревају у року од три године од дана брисања друштва из регистра.

Сагласно члану 545. Закона о привредним друштвима, након утврђивања чињеничног стања да не постоји ликвидациони остатак из ког се може наплатити потраживање, односно након истека три године од дана брисања друштва из регистра, у случају када постоји основ за наплату потраживања, у складу са чланом 23. став 1. тачка 4. ЗПППА локална пореска администрација решењем утврђује престанак пореске обавезе и врши пренос евентуално неплаћених обавеза у ванбилансно пореско рачуноводство, у складу са чланом 163а ЗПППА.

**Акт којим се одлучује**

Локална пореска админстрација не одлучује о поступку ликвидације привредних друштава већ сагласно току поступка и одлукама које се доносе и објављују на интернет страници Агенције за привредне регистре од стране ликвидационог управника, доноси пореска управна акта у циљу наплате потраживања. По захтеву пореског обвезника, локална пореска администрација издаје пореско уверење, у складу са чланом 29. Закона о општем управном поступку, а сходно члану 29. став 7. ЗПППА. За ненаплаћена потраживања брисаног привредног друштва доноси се решење о престанку пореске обавезе. Ненаплаћена потраживања и преплате брисаног привредног друштва се преносе у ванбилансно пореско рачуноводство доношењем решења локалне пореске администрације.

Упутство о правном средству: У складу са прописима који уређују доношење пореских управних аката и издавање уверења.

**Законски рок:**

**-за поступак ликвидације: одређен одлукама ликвидационог управника;**

**-за потраживања локалне пореске администрације: 3 године од дана брисања друштва из регистра (рок застарелости).**

**Препоручени рок: мере наплате: пре истека рока застарелости**

ФАЗЕ У ПОСТУПКУ

Назив поступка: Ликвидацијапривредних друштава и потраживања локалне пореске администрације

Шифра поступка:

од пореског обвезника се не захтевају подаци

**Информације које се траже од странке у захтеву**

|  |  |
| --- | --- |
| **РАТ/ЛАТ/ЛН/ТН** | не |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Фазе поступка** | **Законски / препоручени рок** | **Надлежност за**  **поступање** | **Документа и подаци** | | | | | **РАТ ЛАТ/ЛН**  **Т/Н** | **Правни основ** |
|  | | **По службеној дужности из докумената** | | |  |
| **Документа/подац и неопходни за**  **одлучивање** | **Доставља странка1** | **Прибавља се по службеној дужности** | **Подаци који се траже по службеној**  **дужности из докумената** | **Ко води службену евиденцију** |
| 1. Пријем обавештења о покретању поступка ликвидације / увид у одлуку о покретању поступка ликвидације на интернет страници АПР | У року од 15 дана од почетка ликвидације / након објављивања огласа о покретању поступка ликвидације | Службено лице НО | Одлуку о покретању поступка ликвидације |  |  |  | АПР | Не | Члан 533. и 534. Закона о привредним друштвима („Сл. гласник РС“, бр. 36/11...109/21)  Уредба о канцеларијском пословању органа државне управе („Сл. гласник РС“ бр. 21/20, 32/21 и 14/2)  Упутство о канцеларијском пословању органа државне управе („Сл. гласник РС“ број 20/22) |
| 2.Увид у службене евиденције, провера стања и предузимање мера утврђивања, контроле и наплате потраживања | У року од 3 дана од дана сазнања о поступку ликвидације | Службено лице НО и овлашћено лице НО |  |  |  |  | ЛПА |  | Члан 20. ЗПППА („Сл. гласник РС“, бр. 80/02...138/22)  Чл. 71.- 112. и чл. 117.-129. ЗПППА („Сл. гласник РС“, бр. 80/2002...138/2022) |
| 3. Пријем захтева, израда уверења, потписивање и достављање уверења подносиоцу захтева | Одмах по пријему захтева | Службено лице НО и овлашћено лице НО |  |  |  |  | ЛПА | Да | Уредба о канцеларијском пословању органа државне управе („Сл. гласник РС“ бр. 21/20, 32/21 и 14/2)  Упутство о канцеларијском пословању органа државне управе („Сл. гласник РС“ број 20/22)  Члан 2а, 29. став 7. и чл. 36. ЗПППА („Сл. гласник РС“, бр. 80/2002...138/2022)  Члан 29.. Закона о општем управном поступку („Сл. гласник РС“ број 18/16, 95/18 – аут. тумач. и 2/23 – одлука УС) |
| 4. Утврђивање чињеничног стања о могућности наплате потраживања од чланова друштва након окончања ликвидације | У року од 3 дана од дана сазнања о окончању ликвидације | Службено лице НО  Овлашћено лице НО обраћа се НО2, НО2 издаје и доставља тражена документа у законском року | Акта о окончању ликвидације  Акта о могућности наплате потраживања од чланова друштва |  |  | Подаци о члановима друштва и примљеним износима из ликвидационог остатка  Подаци о рачунима  Подаци о непоретностима  Подаци о возилима  Подаци о зарадама, накнадама зарада  Подаци о пензији | АПР  НБС, пословна банка  РГЗ  МУП  ЦРОСО  Фонд ПИО | Не | Члан 545. Закона о привредним друштвима („Сл. гласник РС“, бр. 36/11...109/21)  Чл. 159б Закона о пореском поступку и пореској администрацији („Сл. гласник РС“, бр. 80/02...138/22)  Чл. 9, 102 и 103. Закона о општем управном поступку („Сл. гласник РС“ бр. 18/16, 95/18-аут. тумачење и 2/23-одлука УС)  Правилник о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку („Сл. гласник РС“, бр. 57/19) |
| 5. Доношење, потписивање и достављање решења о престанку пореске обавезе | 1 дан / 3 године | Службено лице НО и овлашћено лице НО |  |  |  |  | ЛПА |  | Члан 23. и 36. Закона о пореском поступку и пореској администрацији („Сл. гласник РС“, бр. 80/02...138/22) |
| 6. Доношење, потписивање и достављање решења о преносу у ванбилансну евиденцију | 1 дан | Службено лице НО и овлашћено лице НО |  |  |  |  | ЛПА |  | Члан 36. и 163а Закона о пореском поступку и пореској администрацији („Сл. гласник РС“, бр. 80/02...138/22)  Правилник о пореском рачуноводству („Сл. гласник РС“, бр. 103/11) |
| 7. Књижење решења о преносу у ванбилансну евиденцију | 1 дан | Службено лице НО |  |  |  |  | ЛПА |  | Члан 163. Закона о пореском поступку и пореској администрацији („Сл. гласник РС“, бр. 80/02...138/22)  Правилник о пореском рачуноводству („Сл. гласник РС“, бр. 103/11) |

**Скраћенице и значења:**

Надлежни орган – НО

Други надлежни орган – НО 2

Дан - радни дан

Законски рок - рок који је утврђен одговарајућим законом

Препоручени рок - скраћени рок који је објективно утврђен и у ком року је препоручено да НО поступа РАТ - републичка административна такса

ЛАТ/ЛН - локална административна такса/локална накнада (у складу са локалном одлуком о таксама и накнадама) Т/Н - Трошкови прибављања докумената по службеној дужности

**ЛИКВИДАЦИЈА ПРИВРЕДНИХ ДРУШТАВА И ПОТРАЖИВАЊА ЛОКАЛНЕ ПОРЕСКЕ АДМИНИСТРАЦИЈЕ**

**Прибављање података од другог органа по службеној дужности (ако постоји основ за наплату дуга по чл. 545. Закона о привредним друштвима)**

1 дан 15 дана (законски рок за размену

података по ЗУП)

**Увид у службене евиденције, провера стања и предузимање мера утврђивања, контроле и наплате потраживања**

**Пријем обавештења о покретању поступка ликвидације / увид у одлуку о покретању поступка ликвидације на интернет страници АПР**

**Утврђивање чињеничног стања о могућности наплате потраживања од чланова друштва након окончања ликвидације**

**Пријем захтева, израда уверења, потписивање и достављање уверења подносиоцу захтева**

1 дан / 3 године

одмах

3 дана

3 дана

**Доношење, потписивање и достављање решења о преносу у ванбилансну евиденцију**

**Доношење, потписивање и достављање решења о престанку пореске обавезе**

**Књижење решења о преносу у ванбилансну евиденцију**

1 дан

1 дан

ЛЕГЕНДА:

рок за спровођење административног поступка

радње за допуну поступка