A white background with red letters

Description automatically generated

**ЗА**

**ПРИВРЕДУ**

**ии**

ЗА ПРИВРЕДУ

МОДЕЛ АДМИНИСТРАТИВНОГ ПОСТУПКА

Принудна ликвидација привредних друштава и потраживања локалне пореске администрације

Област: Локална пореска администрација – изворна надлежност

# Ко покреће поступак и начин покретања поступка

Поступак принудне ликвидације покреће се по службеној дужности од стране регистратора који води Регистар привредних субјеката код Агенције за привредне регистре.

Пре покретања поступка принудне ликвидације, регистратор који води регистар привредних субјеката на интернет страници тог регистра објављује обавештење о привредном друштву код кога су се стекли разлози за принудну ликвидацију, са позивом том привредном друштву да у року од 90 дана од дана објављивања тог обавештења, отклони наведене разлоге које је у складу са овим законом могуће отклонити и региструје промене одговарајућих података у складу са законом о регистрацији. Обавештење се објављује на интернет страници регистра привредних субјеката у трајању од 30 дана.

По истеку наведених рокова, регистратор који води регистар привредних субјеката по службеној дужности доноси акт о покретању поступка принудне ликвидације којим друштво преводи у статус "у принудној ликвидацијиˮ и истовремено објављује оглас о принудној ликвидацији на интернет страници регистра привредних субјеката у непрекидном трајању од 60 дана.

# Правни основ

Законом о финансирању локалне самоуправе („Службени гласник РС“, број 62/06, 47/11, 93/12, 99/13 - усклађени дин. изн., 125/14 - усклађени дин. изн., 95/15 - усклађени дин. изн., 83/16 - усклађени дин. изн., 91/16-усклађени дин. изн., 104/16 -др. закон, 96/17- усклађени дин. изн., 89/18- усклађени дин. изн., 95/18-др. закон, 86/19 усклађени дин. изн., 126/20 - усклађени дин. изн., 99/21 - усклађени дин. изн., 111/21 - др. Закон, 124/22 – усклађени дин. изн. и 97/23 – усклађени дин. изн.) чланом 6. став 1. тачка 1. прописано је да јединици локалне самоуправе припадају изворни приходи, а чланом 60. истог закона је прописано да јединица локалне самоуправе у целости утврђује, наплаћује и контролише своје изворне јавне приходе.

Законом о пореском поступку и пореској администрацији („Службени гласник РС“, број 80/02, 84/02 - испр., 23/03-испр., 70/03, 55/04, 61/05, 85/05 - др. закон, 62/06 др. закон, 63/06 испр. др. закона, 61/07, 20/09, 72/09 - др. закон, 53/10, 101/11, 2/12 испр., 93/12, 47/13, 108/13, 68/14, 105/14, 91/15-аутентично тумачење, 112/15, 15/16, 108/16, 30/18, 86/19, 144/20, 96/21 и 138/22, у даљем тексту: ЗПППА) у члану 2а прописано је да приликом утврђивања, наплате и контроле јавних прихода и споредних пореских давања, издавања прекршајног налога, као и код подношења захтева за покретање прекршајног поступка за пореске прекршаје надлежном прекршајном суду, надлежни орган јединице локалне самоуправе има права и обавезе које по овом закону има Пореска управа, изузев идентификације и регистрације пореских обвезника, процене пореске основице методом парификације и методом унакрсне процене, откривања пореских кривичних дела и осталих права и обавеза Пореске управе садржаних у одредбама члана 160. тачка 9), и 12), члана 161, 164. и 167-171. овог закона.

Члановима 546. - 548. Законом о привредним друштвима („Службени гласник РС“, број 36/11, 99/11, 83/14 - др. закон, 5/15, 44/18, 95/18, 91/19 и 109/21) уређен је поступак принудне ликвидације.

Чланом 546. Закона о привредним друштвима прописано је да се принудна ликвидација покреће ако:

1) је друштву правноснажним актом изречена мера:

- забране обављања делатности, а друштво не отпочне ликвидацију у року од 30 дана од дана правноснажности тог акта;

- забране обављања регистроване делатности, а друштво не региструје брисање, односно промену те делатности или не отпочне ликвидацију у року од 30 дана од дана правноснажности тог акта;

- одузимања дозволе, лиценце или одобрења за обављање регистроване делатности, а друштво не региструје брисање, односно промену те делатности или не отпочне ликвидацију у року од 30 дана од дана правноснажности тог акта;

2) у року од 30 дана од дана истека времена на које је друштво основано, а друштво не региструје продужење времена трајања друштва или у том року не отпочне ликвидацију;

3) ортачко друштво, у случају смрти ортака, остане са једним ортаком, а ниједан од наследника преминулог ортака у складу са чланом 119. Закона о привредним друштвима, не буде уписан у регистар као члан друштва у року од три месеца од дана правноснажног окончања оставинског поступка, односно ортачко друштво из других разлога остане са једним ортаком, а друштву, у року од три месеца од дана престанка својства ортака, не приступи недостајући члан или у том року друштво не промени правну форму или у том року не отпочне ликвидацију;

4) командитно друштво, у случају смрти комплементара, остане без комплементара, а ниједан од наследника преминулог комплементара у складу са чланом 137. Закона о привредним друштвима, не буде уписан у регистар као члан друштва у року од три месеца од дана правноснажног окончања оставинског поступка, односно командитно друштво из других разлога остане без комплементара или командитора, а друштву у року од три месеца од дана престанка својства члана не приступи недостајући члан или у том року друштво не промени правну форму или у том року не отпочне ликвидацију;

5) је правноснажном пресудом утврђена ништавост регистрације оснивања друштва у складу са Законом о поступку регистрације у Агенцији за привредне регистре или ништавост оснивачког акта друштва у складу са чланом 14. Закона о привредним друштвима;

6) је правноснажном пресудом наложен престанак друштва у складу са чл. 118, 138, 239. и 469. Закона о привредним друштвима, а друштво у року од 30 дана од дана правноснажности пресуде не отпочне ликвидацију;

7) друштво остане без законског или привременог заступника, а не региструје новог у року од три месеца од дана брисања законског, односно привременог заступника из регистра привредних субјеката;

8) друштво у ликвидацији остане без ликвидационог управника, а не региструје новог у року од три месеца од дана брисања ликвидационог управника из регистра привредних субјеката;

9) усвојени почетни ликвидациони извештај не буде достављен регистру привредних субјеката у складу са чланом 536. став 6. Закона о привредним друштвима;

10) друштво не достави надлежном регистру годишње финансијске извештаје до краја претходне пословне године за две узастопне пословне године које претходе години у којој се подносе финансијски извештаји;

11) друштво не достави надлежном регистру почетни ликвидациони биланс у складу са законом којим се уређује рачуноводство;

12) у другим случајевима предвиђеним законом.

Чланом 547. Закона о привредним друштвима прописано је да пре покретања поступка принудне ликвидације, регистратор који води регистар привредних субјеката на интернет странци тог регистра објављује обавештење о привредном друштву код кога су се стекли разлози за принудну ликвидацију са позивом том привредном друштву да у року од 90 дана од дана објављивања тог обавештења, отклони наведене разлоге које је у складу са овим законом могуће отклонити и региструје промене одговарајућих података у складу са законом о регистрацији.

По истеку наведених рокова регистратор који води регистар привредних субјеката по службеној дужности доноси акт о покретању поступка принудне ликвидације којим друштво преводи у статус „у принудној ликвидацијиˮ и истовремено објављује оглас о принудној ликвидацији на интернет страници регистра привредних субјеката у непрекидном трајању од 60 дана.

Уз пословно име тог друштва, додаје се ознака: “у принудној ликвидацији”.

Чланом 547а Закона о привредним друштвима прописано је да од дана објављивања огласа о принудној ликвидацији, органи друштва настављају са радом, а друштво не може предузимати нове послове већ само завршавати започете послове, укључујући и измирење доспелих обавеза, као и плаћања за текуће обавезе друштва и обавезе према запосленима. За време принудне ликвидације друштва не исплаћује се учешће у добити, односно дивиденда, нити се имовина друштва расподељује члановима друштва пре брисања друштва из регистра. Од дана покретања поступка принудне ликвидације сви судски и управни поступци у односу на друштво које је у принудној ликвидацији прекидају се.

Изузетно, ако се у току поступка принудне ликвидације:

1) отвори претходни стечајни поступак – поступак принудне ликвидације се прекида, а ако се након тога одбије предлог за покретање стечајног поступка, односно обустави поступак због повлачења предлога за покретање стечајног поступка, поступак принудне ликвидације се наставља;

2) отвори стечајни поступак – поступак принудне ликвидације се обуставља.

Прекинути поступци могу се наставити након брисања друштва из регистра, на захтев чланова, односно поверилаца брисаног друштва у складу са чланом 548. овог закона.

Од дана објављивања огласа о принудној ликвидацији друштво не може регистровати промене података у регистру привредних субјеката и Централном регистру.

У складу са чланом 547б Закона о привредним субјектима, након истека рока од 60 дана од дана објављивања огласа о принудној ликвидацији, регистратор који води регистар привредних субјеката, у даљем року од 30 дана, по службеној дужности доноси акт о брисању друштва и брише друштво из регистра, у складу са законом о регистрацији.

Чланом 548. Закона о принудној ликвидацији прописано је да имовина брисаног друштва постаје имовина чланова друштва у сразмери са њиховим уделима у капиталу друштва, а у случају ортачког друштва које нема капитал расподељује се на једнаке делове између ортака. Након брисања друштва из регистра привредних субјеката, чланови брисаног друштва одговарају за обавезе друштва до висине вредности примљене имовине, а изузетно, контролни члан друштва с ограниченом одговорношћу и контролни акционар акционарског друштва одговара неограничено солидарно за обавезе друштва и након брисања друштва из регистра. Потраживања поверилаца друштва према члановима друштва застаревају у року од три године од дана брисања друштва из регистра.

Чланом 159б ЗПППА прописано је да државни органи и организације, органи и организације територијалне аутономије и локалне самоуправе, јавна предузећа и правна и физичка лица којима су поверена јавна овлашћења дужна су да на захтев органа јединице локалне самоуправе, у року од 30 дана од дана пријема захтева, доставе податке којима располажу вршећи послове из своје надлежности, а који су од значаја за утврђивање, контролу и наплату изворних прихода јединице локалне самоуправе на које се примењује овај закон. Јединице локалне самоуправе не плаћају накнаду трошкова, односно таксу, за податке које прибавља од наведених органа и организација, за потребе утврђивања њених изворних прихода на које се примењује овај закон.

Такође, правни основ је садржан и у чл. 9. и 103. Закона о општем управном поступку („Службени гласник РС“ број 18/16, 95/18 – аутентично тумачење и 2/23 – одлука УС), којима је прописано да ако службену евиденцију води други орган, орган који води поступак дужан је да хитно затражи податке, а замољени орган да бесплатно уступи податке у року од 15 дана, ако није друкчије прописано. Ако се тражени подаци могу добити електронским путем, замољени орган их доставља у најкраћем року.

Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку („Сл. гласник РС“, бр. 57/19) уређен је начин на који, између осталих и органи јединица локалне самоуправе врше увид и прибављају податке о чињеницама о којима се води службена евиденција из регистара и евиденција у електронском облику, а који су неопходни у управном поступку. Инструкција за поступање органа о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку објављена je на сајту Министарства државнe управе и локалне самоуправе.

Чланом 163а ЗПППА прописано је да се у ванбилансном пореском рачуноводству воде неплаћене пореске обавезе пореских обвезника који су сагласно другим прописима брисани из прописаног регистра осим ако је за испуњење тих обавеза одговорно друго лице, као и преплате пореских обвезника који су сагласно другим прописима брисани из прописаног регистра. Порески орган по службеној дужности, у ванбилансно пореско рачуноводство преноси преплате, односно по сазнању о брисању пореског обвезника из прописаног регистра.

# Одлучивање у поступку и подаци о којима се води службена евиденција

Локална пореска админситрација након објављивања обавештења на интернет страници Агенције за привредне регистре о привредним друштвима код којих су се стекли разлози за принудну ликвидацију, као и огласа о принудној ликвидацији, предузима мере наплате у смислу намирења исказаних потраживања по основу јавних прихода.

Након брисања привредног друштва из регистра, локална пореска администрација врши увид у своје службене евиденције и аналитичке картице пореских обвезника ради утврђивања да ли на рачунима јавних прихода постоје евидентиране преплате или дуговања, штампа потребну документацију која је објављена на интернет страници Агенције за привредне регистре и одлаже у списе предмета.

Уколико брисано друштво има евидентриан порески дуг, запослени у локалној пореској администрацији врше увид у расположиве податке о члановима друштва, односно прибавља податке од Агенције за привредне регистре о члановима друштва и вредностима примљене имовине, односно контролним члановима друштва. Од других надлежних органа (РГЗ, ЦРОСО, Фонд ПИО, МУП, НБС и пословне банке…), прибављају се подаци на основу којих се утврђује да ли постоји могућност наплате потраживања од чланова друштва, односно контролних чланова друштва у складу са чланом 548. Закона о привредним друштвима, водећи рачуна о томе да мере редовне и принудне наплате пореског дуга брисаног друштва морају бити спроведене у року од три године од дана брисања друштва, с обзиром да тада наступа застарелост потраживања поверилаца друштва према члановима друштва.

Након истека наведеног рока преостала ненаплаћена потраживања се сагласно одредбама члана 23. и 163а Закона о пореском поступку и пореској администрацији преносе у ванбилансно пореско рачуноводство.

Преплате се након брисања друштва преносе у ванбилансно пореско рачуноводство по службеној дужности по сазнању локалне пореске администрације о брисању.

**Акт којим се одлучује**

Локална пореска админстрација не одлучује о поступку ликвидације привредних друштава већ сагласно току поступка и одлукама које се доносе и објављују на интернет страници Агенције за привредне регистре од стране регистратора, доноси пореска акта и пореска управна акта у циљу наплате потраживања. За ненаплаћена потраживања брисаног привредног друштва доноси се решење о престанку пореске обавезе. Ненаплаћена потраживања и преплате брисаног привредног друштва се преносе у ванбилансно пореско рачуноводство доношењем решења локалне пореске администрације.

Упутство о правном средству: У складу са прописима који уређују доношење пореских управних аката.

**Законски рок: за поступак принудне ликвидације: одређен одлукама регистратора,** **за потраживања локалне пореске администрације; 3 године од дана брисања друштва из регистра (рок застарелости)**

**Препоручени рок:** **мере наплате: пре истека рока застарелости**

ФАЗЕ У ПОСТУПКУ

Назив поступка: Принудна ликвидацијапривредних друштава и потраживања локалне пореске администрације

Шифра поступка:

од пореског обвезника се не захтевају подаци

**Информације које се траже од странке у захтеву**

|  |  |
| --- | --- |
| **РАТ/ЛАТ/ЛН/ТН** | не |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Фазе поступка** | **Законски / препоручени рок** | **Надлежност за**  **поступање** | **Документа и подаци** | | | | | **РАТ ЛАТ/ЛН**  **Т/Н** | **Правни основ** |
|  | | **По службеној дужности из докумената** | | |  |
| **Документа/подац и неопходни за**  **одлучивање** | **Доставља странка1** | **Прибавља се по службеној дужности** | **Подаци који се траже по службеној**  **дужности из докумената** | **Ко води службену евиденцију** |
| 1. Увид у обавештење о провредним друштвима код којих су се стекли услови за принудну ликвидацију и у огласе о принудној ликвидацији на сајту АПР | 15 дана | Службено лице НО | Обавештење о привредним друштвима код којих су се стекли услови за принудну ликвидацију / оглас о принудној ликвидацији |  |  |  | АПР | Не | Члан 547. Закона о привредним друштвима („Сл. гласник РС“, бр. 36/11...109/21) |
| 2.Увид у службене евиденције, провера стања и предузимање мера наплате потраживања | У року од 3 дана од дана сазнања о поступку принудне ликвидације | Службено лице НО и овлашћено лице НО |  |  |  |  | ЛПА |  | Чл. 71.- 112. ЗПППА („Сл. гласник РС“, бр. 80/2002...138/2022) |
| 3. Утврђивање чињеничног стања о могућности наплате потраживања од чланова друштва, односно контролних чланова друштва након окончања принудне ликвидације | У року од 3 дана од дана сазнања о окончању принудне ликвидације | Службено лице НО  Овлашћено лице НО обраћа се НО2, НО2 издаје и доставља тражена документа у законском року | Акт о брисању друштва из регистра  Акта о могућности наплате потраживања од чланова друштва, односно контролних чланова друштва |  |  | Подаци о члановима друштва и вредностима примљене имовине / контролним члановима друштва  Подаци о рачунима  Подаци о непоретностима  Подаци о возилима  Подаци о зарадама, накнадама зарада  Подаци о пензији | АПР  НБС, пословна банка  РГЗ  МУП  ЦРОСО  Фонд ПИО | Не | Члан 547б и 548. Закона о привредним друштвима („Сл. гласник РС“, бр. 36/11...109/21)  Чл. 159б Закона о пореском поступку и пореској администрацији („Сл. гласник РС“, бр. 80/02...138/22)  Чл. 9, 102 и 103. Закона о општем управном поступку („Сл. гласник РС“ бр. 18/16, 95/18-аут. тумачење и 2/23-одлука УС)  Правилник о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку („Сл. гласник РС“, бр. 57/19) |
| 5. Доношење, потписивање и достављање решења о престанку пореске обавезе | 1 дан / 3 године | Службено лице НО и овлашћено лице НО |  |  |  |  | ЛПА |  | Члан 23. и 36. Закона о пореском поступку и пореској администрацији („Сл. гласник РС“, бр. 80/02...138/22) |
| 6. Доношење, потписивање и достављање решења о преносу у ванбилансну евиденцију | 1 дан | Службено лице НО и овлашћено лице НО |  |  |  |  | ЛПА |  | Члан 36. и 163а Закона о пореском поступку и пореској администрацији („Сл. гласник РС“, бр. 80/02...138/22)  Правилник о пореском рачуноводству („Сл. гласник РС“, бр. 103/11) |
| 7. Књижење решења о преносу у ванбилансну евиденцију | 1 дан | Службено лице НО |  |  |  |  | ЛПА |  | Члан 163. Закона о пореском поступку и пореској администрацији („Сл. гласник РС“, бр. 80/02...138/22)  Правилник о пореском рачуноводству („Сл. гласник РС“, бр. 103/11) |

**Скраћенице и значења:**

Надлежни орган – НО

Други надлежни орган – НО 2

Дан - радни дан

Законски рок - рок који је утврђен одговарајућим законом

Препоручени рок - скраћени рок који је објективно утврђен и у ком року је препоручено да НО поступа РАТ - републичка административна такса

ЛАТ/ЛН - локална административна такса/локална накнада (у складу са локалном одлуком о таксама и накнадама) Т/Н - Трошкови прибављања докумената по службеној дужности

**ПРИНДУНА ЛИКВИДАЦИЈА ПРИВРЕДНИХ ДРУШТАВА И ПОТРАЖИВАЊА ЛОКАЛНЕ ПОРЕСКЕ АДМИНИСТРАЦИЈЕ**

**Прибављање података од другог органа по службеној дужности (ако постоји основ за наплату дуга по чл. 545. Закона о привредним друштвима)**

1 дан 15 дана (законски рок за размену података по ЗУП)

**Увид у службене евиденције, провера стања и предузимање мера наплате потраживања**

**Увид у обавештење о привредним друштвима код којих су се стекли услови за принудну ликвидацију и у огласе о принудној ликвидацији на сајту АПР**

**Утврђивање чињеничног стања о могућности наплате потраживања од чланова друштва, односно контролних чланова друштва након окончања принудне ликвидације**

**Доношење, потписивање и достављање решења о престанку пореске обавезе**

1 дан / 3 године

1 дан

3 дана

3 дана

**Доношење, потписивање и достављање решења о преносу у ванбилансну евиденцију**

**Књижење решења о преносу у ванбилансну евиденцију**

1 дан

ЛЕГЕНДА:

рок за спровођење административног поступка

радње за допуну поступка