A white background with red letters

Description automatically generated

**ЗА**

**ПРИВРЕДУ**

ЗА ПРИВРЕДУ

МОДЕЛ АДМИНИСТРАТИВНОГ ПОСТУПКА

Спровођење стечаја над правним лицем банкротством и потраживања локалне пореске администрације

Област: Локална пореска администрација – изворна надлежност

# Ко покреће поступак и начин покретања поступка

Стечајни поступак покреће се предлогом за покретање стечајног поступка од стране повериоца, дужника или ликвидационог управника, пред судом према седишту стечајног дужника када се утврди постојање најмање једног стечајног разлога. Предлог за покретање стечајног поступка подноси се надлежном суду.

Локална пореска администрација, по службеној дужности може, уколико оцени да је ефикасно и целисходно, дати предлог за покретање поступак стечаја над правним лицем у циљу најповољнијег намирења својих потраживања остваривањем највеће могуће вредности стечајног дужника, односно његове имовине.

Стечајни судија у року од три дана од дана достављања предлога за покретање стечајног поступка доноси решење о покретању претходног стечајног поступка.

Ако је покренут претходни стечајни поступак, стечајни судија заказује рочиште ради расправљања о постојању стечајног разлога за отварање стечајног поступка најкасније у року од 30 дана од дана пријема предлога за покретање стечајног поступка.

Стечајни судија отвара стечајни поступак доношењем решења о отварању стечајног поступка којим се усваја предлог за покретање стечајног поступка.

Решење о отварању стечајног поступка, између осталог, садржи и позив повериоцима да у року који не може бити краћи од 30 дана, ни дужи од 120 дана од дана објављивања огласа о отварању стечајног поступка у "Службеном гласнику Републике Србије", пријаве своја обезбеђена и необезбеђена потраживања.

Оглас о отварању стечајног поступка објављује се на огласној и електронској огласној табли суда, у једном високотиражном дневном листу који се дистрибуира на целој територији Републике Србије, као и у "Службеном гласнику Републике Србије", а може се објавити и у другим домаћим и страним средствима информисања. Оглас о отварању стечајног поступка садржи све податке из решења о отварању стечајног поступка и друге податке од значаја за повериоце.

Повериоци пријаве потраживања подносе надлежном суду у писаном облику.

Стечај се спроводи банкротством или реорганизацијом.

Под банкротством се подразумева намирење поверилаца из вредности целокупне имовине стечајног дужника, односно стечајног дужника као правног лица.

**Правни основ**

Законом о финансирању локалне самоуправе („Службени гласник РС“, број 62/06, 47/11, 93/12, 99/13 - усклађени дин. изн., 125/14 - усклађени дин. изн., 95/15 - усклађени дин. изн., 83/16 - усклађени дин. изн., 91/16-усклађени дин. изн., 104/16 -др. закон, 96/17- усклађени дин. изн., 89/18- усклађени дин. изн., 95/18-др. закон, 86/19 усклађени дин. изн., 126/20 - усклађени дин. изн., 99/21 - усклађени дин. изн., 111/21 - др. закон, 124/22 – усклађени дин. изн. и 97/23 – усклађени дин. изн.) чланом 6. став 1. тачка 1. прописано је да јединици локалне самоуправе припадају изворни приходи, а чланом 60. истог закона је прописано да јединица локалне самоуправе у целости утврђује, наплаћује и контролише своје изворне јавне приходе.

Законом о пореском поступку и пореској администрацији („Службени гласник РС“, број 80/02, 84/02 - испр., 23/03-испр., 70/03, 55/04, 61/05, 85/05 - др. закон, 62/06 др. закон, 63/06 испр. др. закона, 61/07, 20/09, 72/09 - др. закон, 53/10, 101/11, 2/12 испр., 93/12, 47/13, 108/13, 68/14, 105/14, 91/15-аутентично тумачење, 112/15, 15/16, 108/16, 30/18, 86/19, 144/20, 96/21 и 138/22, у даљем тексту: ЗПППА) у члану 2а прописано је да приликом утврђивања, наплате и контроле јавних прихода и споредних пореских давања, издавања прекршајног налога, као и код подношења захтева за покретање прекршајног поступка за пореске прекршаје надлежном прекршајном суду, надлежни орган јединице локалне самоуправе има права и обавезе које по овом закону има Пореска управа, изузев идентификације и регистрације пореских обвезника, процене пореске основице методом парификације и методом унакрсне процене, откривања пореских кривичних дела и осталих права и обавеза Пореске управе садржаних у одредбама члана 160. тачка 9), и 12), члана 161, 164. и 167-171. овог закона.

Чланом 20. ЗПППА прописано је да је испуњење пореске обавезе у случају стечаја пореског обвезника који се спроводи банкротством уређено законом којим се уређује стечај.

Законом о стечају ("Службени гласник РС", број 104/09, 99/11 - др. закон, 71/12 - одлука УС, 83/14, 113/17, 44/18 и 95/18) уређени су услови и начин покретања и спровођења стечаја над правним лицима.

Чланом 1. овог закона прописано је да се стечај се, у смислу овог закона спроводи банкротством или реорганизацијом и да се под банкротством подразумева намирење поверилаца из вредности целокупне имовине стечајног дужника, односно стечајног дужника као правног лица.

Чланом 11. Закона о стечају прописани су стечајни разлози, а члановима 55. до 100. уређено је покретање стечајног поступка и претходни стечајни поступак.

Чланом 36. Закона о стечају прописано је да се прво поверилачко рочиште заказује решењем о отварању стечајног поступка, којим се сазива и седница скупштине поверилаца и да се прво поверилачко рочиште одржава најкасније у року од 40 дана од дана отварања стечајног поступка. Ставом 4. овог члана прописано је да ако на рочишту стечајни повериоци за чија потраживања се учини вероватним да износе више од 50% укупних потраживања стечајних поверилаца одлуче да се стечајни поступак одмах настави банкротством стечајног дужника, стечајни судија доноси решење о банкротству.

Чланом 86. Закона о стечају прописано је да се пријављивањем потраживања прекида застарелост потраживања која постоји према стечајном дужнику.

Према члану 88. Закона о стечају, у тренутку наступања правних последица отварања поступка стечаја прекидају се сви судски поступци у односу на стечајног дужника и на његову имовину, сви управни поступци покренути на захтев стечајног дужника, као и управни и порески поступци који за предмет имају утврђивање новчане обавезе стечајног дужника. Чланом 89. истог закона прописано је да се управни и порески поступак који за предмет има утврђивање новчане обавезе стечајног дужника не наставља, а одговарајући орган дужан је да поднесе пријаву потраживања у складу са овим законом.

Чланом 111. Закона о стечају прописано је да повериоци пријаве потраживања подносе надлежном суду у писаном облику. Пријаве се могу поднети по истеку рока одређеног решењем стечајног судије, али најкасније у року од 120 дана од дана објављивања огласа у „Службеном гласнику Републике Србије”, а све пријаве поднете по истеку рока од 120 дана биће одбачене као неблаговремене.

У складу са чланом 113. Закона о стечају, после истека рока за пријављивање потраживања стечајни судија доставља све пријаве потраживања стечајном управнику. Стечајни управник је дужан да изврши личну доставу обавештења оним повериоцима чија су потраживања оспорена, најкасније 15 дана пре одржавања испитног рочишта. На захтев повериоца чије је потраживање оспорено, стечајни управник је дужан да заједно са повериоцем прегледа поново његову пријаву са додатним доказима и да после тога одлучи коначно да ли ће признати или оспорити потраживање. Ако стечајни управник не поступи у складу са наведеним, поверилац чије потраживање је оспорено може уложити примедбу о којој одлучује стечајни судија. Ако стечајни управник после поновног прегледа пријаве промени своју одлуку, дужан је да исправи листу признатих и оспорених потраживања. Стечајни управник утврђује основаност, обим и исплатни ред сваког потраживања и о томе сачињава листу признатих и оспорених потраживања , као и редослед намирења разлучних и заложних поверилаца.

Чланом 114. Закона о стечају прописано је да се коначна листа о свим пријавама потраживања сачињава на испитном рочишту. На испитно рочиште се позива стечајни управник и повериоци, а може се позвати и стечајни дужник, као и лица која су обављала послове код стечајног дужника, а могу да пруже податке о постојању и висини потраживања, као и ревизори који су вршили преглед пословања стечајног дужника. Испитно рочиште ће се одржати и ако му не присуствују сви повериоци који су пријавили своја потраживања.

У складу са чланом 116. Закона о стечају, стечајни судија ће закључком усвојити коначну листу на основу листе потраживања коју је саставио стечајни управник.

Чланом 131. Закона о стечају прописано је да стечајни судија доноси решење о банкротству ако:

- на првом поверилачком рочишту за то гласа одговарајући број стечајних поверилаца, у складу са чланом 36. став 4. овог закона;

- ниједан план реорганизације није поднет у прописаном року;

- ниједан план реорганизације није усвојен на рочишту за разматрање плана реорганизације.

У случају да ниједан план реорганизације није поднет, односно усвојен, стечајни судија је дужан да решење о банкротству стечајног дужника донесе наредног дана по истеку прописаног рока за подношење плана реорганизације, односно на рочишту на коме план није усвојен или најкасније у року од два дана од дана одржавања тог рочишта.

Према члану 132. Закона о стечају, по доношењу решења о банкротству, стечајни управник започиње и спроводи продају целокупне имовине, имовинске целине или појединачне имовине стечајног дужника, односно продају стечајног дужника као правног лица (начин уновчења), у складу са овим законом и националним стандардима за управљање стечајном масом.

Члановима од 131.-149. Закона о стечају уређено је уновчавање и деоба стечајне масе, намирење и закључење стечајног поступка.

Чланом 114з ЗПППА уређен је застој застарелости и прописано је да застарелост права локалне пореске администрације на утврђивање и наплату пореза и споредних пореских давања не тече, између осталог, за време када је другим законом прописано да се порески поступак не може отпочети, односно да се започети порески поступак прекида, као и да се време трајања застоја застарелости не рачуна у апсолутни рок за застарелост.

Чланом 163. ЗПППА уређено је да локална пореска администрација води пореско рачуноводство, а Правилником о пореском рачуноводству („Службени гласник РС“, број 103/11) ближе је уређена садржина, поступак и начин вођења пореског рачуноводства.

Чланом 163а ЗПППА прописано је да у ванбилансном пореском рачуноводству локална пореска администрација води неплаћене пореске обавезе пореских обвезника над којим је стечајни поступак окончан путем банкротства у складу са законом којим се уређује стечајни поступак и да по службеној дужности те неплаћене обавезе преноси из пореског рачуноводства у ванбилансно пореско рачуноводство по окончању стечајног поступка путем банкротства. Такође, у ванбилансном пореском рачуноводству се воде и преплате пореских обвезника који су сагласно другим прописима брисани из прописаног регистра, као и куповином пореског обвезника у поступку стечаја или након окончања стечаја банкротством, а преплате се преносе по службеној дужности у ванбилансно пореско рачуноводство, односно по сазнању о брисању пореског обвезника из прописаног регистра.

# Одлучивање у поступку и подаци о којима се води службена евиденција

Локална пореска администрација има обавезу да прати огласе о отварању стечајног поступка, који се, у складу са чланом 71. Закона о стечају објављују на огласној и електронској огласној табли суда, у једном високотиражном дневном листу који се дистрибуира на целој територији Републике Србије, као и у "Службеном гласнику Републике Србије", а може се објавити и у другим домаћим и страним средствима информисања. Оглас о отварању стечајног поступка садржи све податке из решења о отварању стечајног поступка и друге податке од значаја за повериоце.

Када локална пореска администрација, увидом у своје службене евиденције, аналитичке картице пореског обвезника и другу расположиву документацију, утврди да правно лице над којим је покренут стечај, има неизмирена дуговања по основу јавних прихода из надлежности локалне пореске администрације, у складу са чланом 111. Закона о стечају подноси пријаву потраживања надлежном суду у писаном облику. Пријава потраживања се доставља и општинском/градском правобранилаштву.

Уколико стечајни управник оспори потраживања локалне пореске администрације, у складу са чланом 113. Закона о стечају, додатне доказе и изјашњења локална пореска администрација доставља стечајном управнику преко општинског/градског правобранилаштва. Такође, преко општинског/градског правобранилаштва локална пореска администрација може доставти примедбе стечајном судији, у случају да стечајни управник не прегледа поново пријаву са додатним доказима.

Коначна листа о свим пријавама потраживања сачињава се на испитном рочишту, на коме испред локалне пореске администрације, као повериоца учествује општинско/градско правобранилаштво.

Чланом 131. Закона о стечају прописано је у којим случајевима стечајни судија доноси решење о банкротству.

Након доношења решења о бакротству, стечајни управник започиње и спроводи продају целокупне имовине, имовинске целине или појединачне имовине стечајног дужника, односно продају стечајног дужника као правног лица у складу са Законом о стечају и националним стандардима за управљање стечајном масом.

Стечајни управник је дужан да стечајном судији, одбору поверилаца, разлучним, односно заложним повериоцима који имају обезбеђено потраживање на имовини која се продаје и свим оним лицима која су исказала интерес за ту имовину, без обзира по ком основу, достави обавештење о намери, плану продаје, начину уновчења, методу продаје и роковима продаје. Стечајни управник је дужан да то обавештење достави најкасније 15 дана пре дана објављивања огласа о продаји односно 15 дана пре дана одржавања продаје непосредном погодбом.

Када је имовина која је обухваћена продајом предмет обезбеђења потраживања једног или више разлучних и заложних поверилаца, разлучни и заложни поверилац може у року од пет дана од дана пријема обавештења о предложеној продаји да поднесе примедбу на предложену продају, укључујући и предлог повољнијег начина уновчења, односно метода продаје имовине. Одбор поверилаца, повериоци и друга заинтересована лица, осим претходно наведеног разлучног, односно обезбеђеног повериоца, могу у року од пет дана од дана пријема обавештења о предложеној продаји поднети примедбу на предложену продају из разлога непоштовања одредаба овог закона или националних стандарда о управљању стечајном масом у припреми или спровођењу продаје. О овим примедбама одлучује стечајни судија закључком у року од осам дана, а продаја се не може спровести пре доношења одлуке суда.

После извршене продаје стечајни управник је дужан да о извршеној продаји, условима и цени обавести стечајног судију и одбор поверилаца, као и разлучног, односно заложног повериоца који има разлучно, односно заложно право на имовини која је обухваћена продајом, у року од десет дана од дана извршене продаје. Стечајни судија ће решењем констатовати да је продаја извршена и наложити одговарајућем регистру упис права својине и брисање терета насталих пре извршене продаје, односно упис других права стечених продајом. Решење се објављује на огласној и електронској табли суда и доставља разлучном, односно заложном повериоцу који има разлучно, односно заложно право на имовини која је обухваћена продајом и на њега жалбу могу поднети сва заинтересована лица.

Предмет продаје може бити стечајни дужник као правно лице, уз сагласност одбора поверилаца и уз претходно обавештавање разлучних и заложних поверилаца. После продаје стечајног дужника као правног лица, стечајни поступак у односу на стечајног дужника се обуставља, а новац добијен продајом стечајног дужника као правног лица улази у стечајну масу. Стечајна маса региструје се у регистру стечајних маса који води орган надлежан за вођење регистра привредних субјеката и заступа је стечајни управник.

Потраживања према стечајном дужнику која су настала до обуставе стечајног поступка, у пореском рачуноводставу локалне пореске администрације се преносе на новоотворени ПИБ Стечајна маса над којим се наставља даље стечајни поступак.

На ПИБ-у стечајне масе у пореском рачуноводству локалне пореске администрације врше се књижења према решењима о деоби стечајне масе, а која би требало да буду донета у складу са закључком о признатим и оспореним потраживањима.

На завршном рочишту, стечајни судија доноси решење о закључењу стечајног поступка, сагласно члану 148. Закона о стечају. Решење се објављује на огласној табли суда и у „Службеном гласнику Републике Србије”, а по правноснажности се доставља регистру привредних субјеката или другом одговарајућем регистру ради брисања стечајног дужника из тог регистра.

Након завршне деобе стечајне масе и правоснажношћу решења о закључењу стечајног поступка над стечајном масом, што је правни основ за брисање из регистра Агенције за привредне регистре, стиче се правни основ да локална пореска администрација донесе одговарајућа решења по којима у свом пореском рачуноводству врши одговарајућа књижења на ПИБ-у стечајне масе.

У складу са одредбама члана 163а ЗПППА, у ванбилансно пореско рачуноводство преносе се обавезе и преплате пореских обвезника над којим је стечајни поступак окончан путем банкротства решењем о закључењу стечајног поступка у складу са законом којим се уређује стечајни поступак.

**Акт којим се одлучује**

О стечајном поступку банкротством одлучује се решењима и закључцима стечајног судије, што је правни основ за доношење решења у пореском поступку у вези преплата и потраживања по основу јавних прихода из надлежности локалне пореске администрације.

**Упутство о правном средству:** У стечајном поступку на акта стечајног управника могу се поднети примедбе, на решења и закључке стечајног судије могу се уложити жалбе. Поред тога, може се покренути парница, сходно члану 116. Закона о стечају. Сви правни лекови подносе се преко градског/општинског правобранилаштва.

Против решења локалне пореске администрације којим се врши пренос обавеза на ПИБ стечајне масе или пренос обавеза или преплата у ванбилансно пореско рачуноводство, обвезник има право жалбе Министарству финансија, Сектору за другостепени порески и царински поступак, Одељење за другостепени порески поступак, у року од 15 дана од дана достављања решења. Жалба се предаје надлежној локалној пореској администрацији и таксира Републичком административном таксом, а на решења локалне пореске администрације се такође могу уложити жалбе или покренути парница нашта упућују акта која се добијају стечајном поступку.

**Законски рок: решење о банкротству доноси се на првом поверилачком рочишту или наредног дана по истеку прописаног роказа подношење плана реорганизације, односно на рочишту на коме план није усвојен или најкасније у року од два дана од дана одржавања тог рочишта.**

**Препоручени рок: не постоји**

ФАЗЕ У ПОСТУПКУ

Назив поступка: Спровођење стечаја над правним лицем банкротством и потраживања локалне пореске администрације

Шифра поступка:

од пореског обвезника се не захтевају подаци

**Информације које се траже од странке у захтеву**

|  |  |
| --- | --- |
| **РАТ/ЛАТ/ЛН/ТН** | не |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Фазе поступка** | **Законски / препоручени рок** | **Надлежност за**  **поступање** | **Документа и подаци** | | | | | **РАТ ЛАТ/ЛН**  **Т/Н** | **Правни основ** |
|  | | **По службеној дужности из докумената** | | |  |
| **Документа/подац и неопходни за**  **одлучивање** | **Доставља странка1** | **Прибавља се по службеној дужности** | **Подаци који се траже по службеној**  **дужности из докумената** | **Ко води службену евиденцију** |
| 1. Пријава потраживања по објављеном огласу и донетом решењу о отварању стечајног поступка | Рок из решења (30 до 120 дана од објављивања огласа | Службено лице НО и овлашћено лице НО | Подаци из службене евиденције, аналитичке картице пореског обвезника за јавне приходе који се воде у пореском рачуноводству и други докази |  |  |  | ЛПА |  | Члан 111. Закона о стечају („Сл. гласник РС“, бр. 104/09...95/18) |
| 1. Пријем обавештења стечајног управника о оспореним потраживањима (ако су оспорена) | 15 дана пре одржавања испитног рочишта | Службено лице НО |  |  |  |  |  |  | Члан. 113. Закона о стеечају („Сл. гласник РС“, бр. 104/09…95/18)  Уредба о канцеларијском пословању органа државне управе („Сл. гласник РС“ бр. 21/20, 32/21 и 14/2)  Упутство о канцеларијском пословању органа државне управе („Сл. гласник РС“ број 20/22) |
| 1. Припрема и достављање правобранилаштву примедби на оспорена потраживања (ако су оспорена) | 3 дана, а најкасније пре одржавања испитног рочишта | Службено лице НО и овлашћено лице НО | Подаци из службене евиденције, аналитичке картице пореског обвезника за јавне приходе који се воде у пореском рачуноводству и други докази |  |  |  | ЛПА |  | Члан 113. Закона о стечају  („Сл. гласник РС“, бр. 104/09...95/18) |
| 4. Пријем решења о банкротству и обавештења стечајног управника о намери, плану продаје, начину уновчења, методу продаје и роковима продаје | Најкасније 15 дана пре дана објављивања огласа о продаји/ дана одржавања продаје непосредном погодбом | Службено лице НО |  |  |  |  |  |  | Чл.131. и 132. Закона о стечају („Сл. гласник РС“, бр. 104/09 … 95/18)  Уредба о канцеларијском пословању органа државне управе („Сл. гласник РС“ бр. 21/20, 32/21 и 14/2)  Упутство о канцеларијском пословању органа државне управе („Сл. гласник РС“ број 20/22) |
| 5. Припрема, потписивање и достављање правобранилаштву примедби на предложену продају | У року од 5 дана од дана пријема обавештења о предложеној продаји | Службено лице НО и овлашћено лице НО | Подаци из службене евиденције, аналитичке картице пореског обвезника за јавне приходе који се воде у пореском рачуноводству и други докази |  |  |  | ЛПА |  | Члан 132. Закона о стечају („Сл. гласник РС“, бр. 104/09 … 95/18) |
| 6. Пријем обавештења о извршеној продаји | У року од 10 дана од извршене продаје | Службено лице НО |  |  |  |  |  |  | Чл.133. Закона о стечају („Сл. гласник РС“, бр. 104/09 … 95/18)  Уредба о канцеларијском пословању органа државне управе („Сл. гласник РС“ бр. 21/20, 32/21 и 14/2)  Упутство о канцеларијском пословању органа државне управе („Сл. гласник РС“ број 20/22) |
| 7. Израда, потписивање и достављање решења о преносу обавеза на ПИБ стечајне масе (у случају продаје стечајног дужника као правног лица) | У року од 3 дана од дана пријема обавештења о продаји и решења о деоби стечајне масе | Службено лице НО и овлашћено лице НО | Обавештење о продаји,  Решење о деоби стечајне масе |  |  |  |  |  | Члан 135 и 136. Закона о стечају („Сл. гласник РС“, бр. 104/09 … 65/18)  Члан 34. Закона о пореском поступку и пореској администрацији („Сл. гласник РС“, бр. 80/02...138/22) |
| 8. Књижење решења о преносу обавеза на ПИБ стечајне масе (у случају продаје стечајног дужника као правног лица) | У року од 1 дана од пријема доказа о достављању решења | Службено лице НО | решења о преносу обавеза на ПИБ стечајне масе |  |  |  |  |  | Члан 163. Закона о пореском поступку и пореској администрацији („Сл. гласник РС“, бр. 80/02...138/22)  Правилник о пореском рачуноводству („Сл. гласник РС“, бр. 103/11); |
| 9. Пријем правоснажног решења о закључењу стечајног поступка | Након завршног рочишта | Службено лице НО |  |  |  |  |  |  | Чл.148. Закона о стечају („Сл. гласник РС“, бр. 104/09 … 95/18)  Уредба о канцеларијском пословању органа државне управе („Сл. гласник РС“ бр. 21/20, 32/21 и 14/2)  Упутство о канцеларијском пословању органа државне управе („Сл. гласник РС“ број 20/22) |
| 10. Израда, потписивање и достављање решења о преносу обавеза / преплате у ванбилансно пореско рачуноводство | 3 дана од пријема правоснажног решења о закључењу стечајног поступка | Службено лице НО и овлашћено лице НО | Правоснажно решење о закључењу стечајног поступка |  |  |  |  |  | Члан 23, 36 и 163а Закона о пореском поступку и пореској администрацији („Сл. гласник РС“, бр. 80/02...138/22)  Правилник о пореском рачуноводству („Сл. гласник РС“, бр. 103/11); |
| 11. Књижење решења о преносу обавеза / преплате у ванбилансно пореско рачуноводство | У року од 1 дана од пријема доказа о достављању решења | Службено лице НО | Решење о преносу обавеза / преплате у ванбилансно преско рачуноводство |  |  |  |  |  | Члан 163. Закона о пореском поступку и пореској администрацији („Сл. гласник РС“, бр. 80/02...138/22)  Правилник о пореском рачуноводству („Сл. гласник РС“, бр. 103/11) |

**Скраћенице и значења:**

Надлежни орган – НО

Други надлежни орган – НО 2

Дан - радни дан

Законски рок - рок који је утврђен одговарајућим законом

Препоручени рок - скраћени рок који је објективно утврђен и у ком року је препоручено да НО поступа РАТ - републичка административна такса

ЛАТ/ЛН - локална административна такса/локална накнада (у складу са локалном одлуком о таксама и накнадама) Т/Н - Трошкови прибављања докумената по службеној дужности

**СТЕЧАЈА НАД ПРАВНИМ ЛИЦЕМ БАНКРОТСТВОМ И ПОТРАЖИВАЊА ЛОКАЛНЕ ПОРЕСКЕ АДМИНИСТРАЦИЈЕ**

**Пријем решења о банкротству и обавештења стечајног управника о намери, плану продаје, начину уновчења, методу продаје и роковима продаје**

5 дана

15 дана пре огласа

**Припрема и достављање правобранилаштву примедби на оспорена потраживања (ако су оспорена)**

**Пријем обавештења стечајног управника о оспореним потраживањима (ако су оспорена)**

3 дана

15 дана од рочишта

**Пријава потраживања по објављеном огласу и донетом решењу о отварању стечајног поступка**

Након завршног рочишта

**Књижење решења о преносу обавеза на ПИБ стечајне масе (у случају продаје стечајног дужника као правног лица)**

1 дан

**Израда, потписивање и достављање решења о преносу обавеза на ПИБ стечајне масе (у случају продаје стечајног дужника као правног лица)**

3 дана

**Пријем обавештења о извршеној продаји**

**Припрема, потписивање и достављање правобранилаштву примедби на предложену продају**

10 дана

**Књижење решења о преносу обавеза / преплате у ванбилансно пореско рачуноводство**

1 дан

**Израда, потписивање и достављање решења о преносу обавеза / преплате у ванбилансно преско рачуноводство**

3 дана

**Пријем правоснажног решења о закључењу стечајног поступка**

ЛЕГЕНДА:

рок за спровођење административног поступка, од пријаве потраживања у поступку стечаја који се спроводи банкротством